Ταινιοθήκη Θεσσαλονίκης: Πρόγραμμα προβολών 2017-2018 | alterthess.gr :: όλες οι ειδήσεις από την άλλη Θεσσαλονίκη\n«Αναζητώντας το «χαμένο» φιλμ»\n(a la recherche le film perdu)\nΠαραφράζοντας τον τίτλο από το εμβληματικό μυθιστόρημα του Μαρσέλ Προυστ, η Ταινιοθήκη Θεσσαλονίκης για τη σεζόν 2017-2018 προσπαθεί να δώσει μια «δεύτερη ευκαιρία», σε ταινίες, εντάσσοντάς τες, σε μικρές θεματικές ομάδες, διεκδικώντας μια άλλη ανάγνωση, καθώς στην πρώτη τους προβολή πέρασε μόνο ένα μέρος απ’ την δυναμική τους. Μα η πατίνα του χρόνου, τα γεγονότα κι οι συγκυρίες, τους δίνουν μια άλλη διάσταση που αξίζει να προσέξουμε, να συζητήσουμε και να ξαναδούμε.\n15-16-17 Οκτωβρίου 2017\nΣτη Ρωσία του Aντρέι Ζβιαγκίντσεφ\n15/10 18.30- Η επιστροφή\n21.00 - Χωρίς αγάπη (Πρεμιέρα)\n16/10 18.30 - Έλενα\n21.00- H Αποξένωση\n17/10 18.30 - Έλενα\n21.00 - Η επιστροφή\nΗ επιστροφή/ Vozvrashchenie\nΣκηνοθεσία: Αντρέι Ζβαγκίντσεφ/ Andrey Zvyagintsev. Σενάριο: Βλάντιμιρ Μοσένκο/ Vladimir Moiseenko. Με τους: Vladimir Garin, Ivan Dobronravov, Konstantin Lavronenko, Nataliya Vdovina.\nΣτα άγρια τοπία της Ρωσίας, η ζωή δύο αδελφών θα αλλάξει ριζικά όταν θα εμφανιστεί απροσδόκητα ο πατέρας τους. Ένας άντρας που γνώριζαν μόνο από μια φωτογραφία. Το συγκλονιστικό ντεμπούτο του Αντρέι Ζβαγκίντσεφ, τιμήθηκε με Χρυσό Λέοντα στο Φεστιβάλ της Βενετίας.\nΣκηνοθεσία: Αντρέι Ζβαγκίντσεφ/ Andrey Zvyagintsev. Σενάριο: Όλεγκ Νεγκίν/ Oleg Negin. Με τους: Andrey Smirnov, Elena Lyadova, Nadezhda Markina.\nΌταν η Ελένα μαθαίνει ότι ο ετοιμοθάνατος άντρας της πρόκειται να αφήσει όλη την περιουσία στην κόρη του, καταστρώνει ένα απελπισμένο σχέδιο για να διασφαλίσει τη μοίρα του δικού της παιδιού. Ένα φιλμ πολιτική δήλωση για τη σύγχρονη αστική τάξη της Ρωσίας.\nΗ Αποξένωση/ Izgnanie\nΣκηνοθεσία: Αντρέι Ζβαγκίντσεφ/ Andrey Zvyagintsev. Σενάριο: Όλεγκ Νεγκίν/ Oleg Negin, Αρτγιόμ Μελκουμγιάν/ Artyom Melkumyan. Με τους: Konstantin Lavronenko, Maria Bonnevie, Aleksandr Baluev.\nΈνα ταξίδι στην εξοχή θα γίνει η αφορμή να αποκαλυφθούν σκοτεινά μυστικά για μία οικογένεια από την πόλη. Οι οικογενειακές σχέσεις στο μικροσκόπιο του Αντρέι Ζβαγκίντσεφ.\nΧωρίς Αγάπη/ Loveless\nΣκηνοθεσία: Αντρέι Ζβαγκίντσεφ/ Andrey Zvyagintsev. Σενάριο: Αντρέι Ζβαγκίντσεφ/ Andrey Zvyagintsev, Όλεγκ Νεγκίν/ Oleg Negin. Με τους: Aleksey Rozin, Maryana Spivak, Yanina Hope.\nΈνα ζευγάρι στο τελικό στάδιο του διαζυγίου πρέπει να ενώσει τις δυνάμεις του για να βρει το δωδεκάχρονο γιο τους που εξαφανίστηκε. Avant premiere της τελευταίας ταινίας του Αντρέι Ζβαγκίντσεφ, που έκανε πρεμιέρα στο ύστερο Φεστιβάλ των Καννών.\n22-23-24 Οκτωβρίου 2017\nO Άνθρωπος στην Ιστορία στο έργο του Παντελή Βούλγαρη\n22/10 18.30- Ο Μεγάλος Ερωτικός\n21.00- Πέτρινα Χρόνια\n23/10 18.30- Πέτρινα Χρόνια\n21.00- Happy Day\n24/10 18.30- Happy Day\n21.00- Μεγάλος Ερωτικός\nΣκηνοθεσία- Σενάριο: Παντελής Βούλγαρης. Με τους: Νίκη Τριανταφυλλίδη, Αλέκος Ουδινότης, Δημήτρης Ψαριανός, Φλέρυ Νταντωνάκη.\nΈνα οπτικό ταξίδι στην Αθήνα, μέσα από μια σειρά δέκα ερωτικών τραγουδιών του Μάνου Χατζιδάκι σε στίχους του Ελύτη, της Σαπφούς, Καβάφη κ.α. Ένα αριστουργηματικό κινηματογραφικό πείραμα, σε συνεργασία δύο εκ σπουδαίων δημιουργών.\nΣκηνοθεσία-Σενάριο: Παντελής Βούλγαρης. Με τους: Θέμις Μπαζάκα, Δημήτρης Καταλειφός, Μαρία Μαρτίκα.\nΟ Μπάμπης και η Ελένη γνωρίζονται μοιράζοντας παράνομα προκηρύξεις στη Θεσσαλία του 1954. Ο έρωτας τους θα ανθίσει μέσα στην ταραγμένη μετεμφυλιακή περίοδο και τη χούντα των συνταγματαρχών. Ο Παντελής Βούλγαρης εμπνεύστηκε την ταινία από την πραγματική ιστορία του Μπάμπη και της Ελένης Γκολεμά, δύο πολιτικών κρατούμενων, οι οποίοι παντρεύτηκαν μέσα στη φυλακή.\nΧάππυ Νταίη/ Happy Day\nΣκηνοθεσία-Σενάριο: Παντελής Βούλγαρης. Με τους: Γιώργος Μοσχίδης, Ζωρζ Σαρρή, Νίκος Μπουσδούκος, Κωνσταντίνος Τζούμας.\nΣε ένα ερημονήσι όπου βρίσκεται ένα στρατόπεδο συγκέντρωσης αντιφρονούντων, πρόκειται να έρθει αντιπροσωπεία επισήμων και γι` αυτό προετοιμάζεται γιορτή για την υποδοχή τους. Η ταινία τιμήθηκε με τρία βραβεία στο Φεστιβάλ Κινηματογράφου Θεσσαλονίκης (Καλύτερης ταινίας, σκηνοθεσίας και μουσικής).\nΔιασταυρούμενα πυρά στη Μέση Ανατολή\n19/11 18.30- Ομάρ\n21.00- Σταυροδρόμια Ζωής\n20/11 18.30- Παράδεισος Τώρα\n21/11 18.30- Σταυροδρόμια Ζωής\n21.00- Παράδεισος Τώρα\nΣκηνοθεσία-Σενάριο: Χάνι Αμπού- Ασάντ/ Hany Abu-Assad. Με τους: Adam Bakri, Leem Lubany, Waleed Zuaiter.\nΈνας νεαρός Παλαιστίνιος συμφωνεί να δουλέψει ως πληροφοριοδότης, μετά τη σύλληψη του για τη δολοφονίας ενός Ισραηλινού στρατιώτη. Επίσημη συμμετοχή στο Φεστιβάλ των Καννών καθώς και υποψηφιότητα για Όσκαρ καλύτερης ξενόγλωσσης ταινίας.\nΣταυροδρόμια Ζωής/ Ajami\nΣκηνοθεσία: Γιαρόν Σανί/ Yaron Shani. Σενάριο: Σκαντάρ Κόπτι/ Scandar Copti. Με τους: Fouad Habash, Nisrine Rihan, Elias Saba.\nΑτζαμί(Ajami) ονομάζεται η κοινότητα που αποτελείται από Μουσουλμάνους και Χριστιανούς στο Τελ Αβίβ. Το φιλμ αποτυπώνει πέντε ιστορίες από την καθημερινή ζωή τους.\nΠαράδεισος τώρα/ Paradise Now\nΣκηνοθεσία: Χάνι Αμπού- Ασάντ/ Hany Abu-Assad. Σενάριο: Χάνι Αμπού- Ασάντ/ Hany Abu-Assad, Μπέρο Μπέγιερ/ Bero Beyer. Με τους: Lubna Azabal, Hamza Abu-Aiaash, Kais Nashif.\nΔύο παιδικοί φίλοι έχουν στρατολογηθεί που έχουν στρατολογηθεί ως καμικάζι, επιλέγονται για μία επίθεση αυτοκτονίας στο Τελ Αβίβ. Το σοκαριστικό φιλμ του Χάνι Αμπού- Ασάντ ήταν υποψήφιο για Όσκαρ καλύτερης ξενόγλωσσης ταινίας.\nΤίλντα Σουίντον: Ένα ξωτικό στο Σινεμά\n26/11 18.30- Είμαι ο Έρωτας\n21.00- Ο Νεαρός Αδάμ\n27/11 18.30- Καραβάτζιο\n21.00- Είμαι ο Έρωτας\n28/11 18.30- Ο Νεαρός Αδάμ\nΕίμαι ο Έρωτας/ Io Sono l' Amore\nΣκηνοθεσία: Λούκα Γκουαντανίνο/ Luca Guadagnino. Σενάριο: Λούκα Γκουαντανίνο/ Luca Guadagnino, Μπάρμπαρα Αλμπέρτι/Barbara Alberti, Ιβάν Κοτρονέο/ Ivan Cotroneo, Βάλτερ Φαζάνο/ Walter Fasano. Με τους: Tilda Swinton, Flavio Parenti, Edoardo Gabbriellini, Alba Rohrwacher.\nΗ Έμα ζει στην Ιταλία με τον άντρα της και τα τρία παιδιά της. Η ήσυχη ζωή της θα διαταραχτεί όταν θα γνωρίσει τον Αντόνιο, ένα σεφ και φίλο του γιού της. Η Τίλντα Σουίντον σε μία από τις σπουδαιότερες ερμηνείες της, υπό την καθοδήγηση ενός από τους πιο ανερχόμενους σύγχρονους σκηνοθέτες.\nΟ Νεαρός Αδάμ/ Young Adam\nΣκηνοθεσία- Σενάριο: Ντέιβιντ Μακένζι/David Mackenzie. Με τους: Tilda Swinton, Ewan McGregor, Emily Mortimer.\nΣκωτία, δεκαετία ΄50. Ένας νεαρός συγγραφέας που εργάζεται σε μια φορτηγίδα θα ανασύρει από το ποτάμι το πτώμα μίας παλιάς του ερωμένης. Φοβούμενος ότι θα κατηγορηθεί για φόνο θα αποκρύψει το γεγονός. Ο πάντα στιλιζαρισμένος Ντέιβιντ Μακένζι δημιουργεί ένα έντονο ερωτικό δράμα με θέα την πανέμορφη Σκωτία.\nΣκηνοθεσία-Σενάριο: Ντέρεκ Τζάρμαν/ Derek Jarman. Με τους: Tilda Swinton, Sean Bean, Garry Cooper, Nigel Terry.\nΗ ιστορία του σπουδαίου ζωγράφου του 17ου αιώνα, Καραβάτζιο. Το κινηματογραφικό ντεμπούτο της Τίλντα Σουίντον στον αλλόκοτο κόσμο του Ντέρεκ Τζάρμαν, έμελε να είναι η αρχή μιας πολύχρονης συνεργασίας.\nΟ Χρόνος και οι άνθρωποι στα Λιμάνια του Κόσμου\n3/11 18.30- Το λιμάνι της Χάβρης\n21.00- Το λιμάνι της αγωνίας\n4/11 18.30- Το λιμάνι των αποκλήρων\n21.00- Το λιμάνι της Χάβρης\n5/11 18.30- Το λιμάνι της αγωνίας\n21.00- Το λιμάνι των αποκλήρων\nΤο λιμάνι της Χάβρης /Le Havre\n(Φινλανδία, 2011 )\nΣκηνοθεσία- Σενάριο: Ακι Καουρισμάκι/ Aki Kaurismaki. Με τους: André Wilms, Blondin Miguel, Jean-Pierre Darroussin.\nΈνα γλυκόπικρο ενήλικο παραμύθι που καταπιάνεται με χιούμορ και ευαισθησία με το θέμα των προσφύγων. Χρυσός Φοίνικας στο Φεστιβάλ Καννών και Βραβείο της Οικουμενικής Επιτροπής. Βραβείο γυναικείας ερμηνείας στο Φεστιβάλ του Λοκάρνο.\n(ΗΠΑ 1954 )\nΣκηνοθεσία: Ηλία Καζάν/ Elia Kazan. Σενάριο: Μπάντ Σούλμπεργκ/ Budd Schulberg. Με τους: Marlon Brando, Karl Malden, Lee J. Cobb\nΜια ομάδα γκάνγκστερ έχει πάρει με τη βία την αρχηγεία του συνδικάτου των εργατών του λιμανιού. Οι εγκληματίες αυτοί βγάζουν χρήματα εκμεταλλευόμενοι την εργασία των εργατών, στους οποίους σπέρνουν τον τρόμο. Όσοι επαναστατούν τιμωρούνται, ακόμα και με θάνατο. Μια από τις 10 καλύτερες ταινίες όλων των εποχών από το Αμερικανικό Ινστιτούτο Κινηματογράφου.\nΤο λιμάνι των αποκλήρων / Le Quai des Brumes\nΣκηνοθεσία: Μαρσέλ Καρνέ/ Marcel Carne. Σενάριο: Ζακ Πρεβέρτ/ Jacques Prévert. Με τους: Jean Gabin, Michel Simon, Michèle Morgan\nΈνας λιποτάκτης του Γαλλικού Αποικιακού Στρατού προσπαθεί να φύγει από την Γαλλία, για να ξεκινήσει μια νέα ζωή. Με το που φτάνει στο λιμάνι της Χάβρης, ερωτεύεται μία 17χρονη που είναι το αντικείμενο του πόθου των ανδρών του λιμανιού. Η γνωριμία τους θα πυροδοτήσει πρωτόγνωρες εξελίξεις σε όλο τον μικρόκοσμο του λιμανιού.\n10/11 18.30- Εσείς οι Ζωντανοί\n21.00- Τραγούδια από τον δεύτερο όροφο\n11/12 18.30- Ένα περιστέρι έκατσε σε ένα κλαδί συλλογιζόμενο την ύπαρξή του\n21.00- Εσείς οι Ζωντανοί\n12/12 18.30- Τραγούδια από τον δεύτερο όροφο\n21.00- Ένα περιστέρι έκατσε σε ένα κλαδί συλλογιζόμενο την ύπαρξή του\nΕσείς οι Ζωντανοί/ Du Levande\nΣκηνοθεσία- Σενάριο: Ρόι Άντερσον/ Ron Andersson. Με τους: Elisabeth Helander, Jörgen Nohall, Jan Wikbladh.\nΜια ταινία για το μεγαλείο και την αθλιότητα της ανθρώπινης ύπαρξης, τη χαρά και τη λύπη και την ανάγκη κάθε ανθρώπου να αγαπήσει και να αγαπηθεί.\nΤραγούδια από το δεύτερο όροφο/ Sanger fran Andra Vaningen\nΣκηνοθεσία- Σενάριο: Ρόι Άντερσον/ Roy Andersson. Με τους: Lars Nordh, Stefan Larsson, Bengt C.W. Carlsson.\nΆνθρωποι συναντιούνται στις πόλεις αναζητώντας συντροφικότητα και επικοινωνία σε ζητήματα καθημερινά αλλά και υπαρξιακά. Μία ποιητική ταινία, εμπνευσμένη από τον Περουβιανό ποιητή Σεσάρ Βαγιέχο.\nΈνα περιστέρι έκατσε σε ένα κλαδί συλλογιζόμενο την ύπαρξή του/ En Duva Satt pa en Gren och Funderade pa Tillvaron\nΣκηνοθεσία-Σενάριο: Ρόι Άντερσον/ Roy Andersson. Με τους: Holger Andersson, Nils Westblom, Charlotta Larsson.\nΟ Σαμ και ο Τζόναθαν, δύο φθαρμένοι από το χρόνο πλασιέ, ταξιδεύουν για να πουλήσουν το εμπόρευμά τους. Η σουρεαλιστική διαδρομή τους θα τους ταξιδέψει στο χθες, το σήμερα και το αύριο. Σε έναν ονειρικό κόσμο γεμάτο φαντασιώσεις.\nΈρωτες σε ασπρόμαυρες πόλεις\n17/12 18.30- Oh Boy\n18/12 18.30- Αναζητώντας ένα φιλί τα μεσάνυχτα\n21.00- Oh Boy\n19/12 18.30- Frances Ha\n21.00- Αναζητώντας ένα φιλί τα μεσάνυχτα\nΣκηνοθεσία-Σενάριο: Ζαν Ολέ Τζεστέρ /Jan Ole Gerster. Με τους: Tom Schilling, Katharina Schüttler, Justus von Dohnányi.\nΟ Νίκος, αφού έχει παρατήσει τις σπουδές του, περιπλανιέται στο Βερολίνο αναζητώντας το νόημα της ζωής. Οι ασπρόμαυρες εικόνες του Βερολίνου πρωταγωνιστούν στο υπαρξιακό δράμα του Ζαν Ολέ Τζεστέρ.\nΣκηνοθεσία: Νόα Μπάουμπαχ/ Noah Baumbach. Σενάριο: Νόα Μπάουμπαχ/ Noah Baumbach, Γκρέτα Γκέργουιγκ/ Greta Gerwig. Με τους: Greta Gerwig, Adam Driver, Mickey Sumner.\nΗ ιστορία ακολουθεί τη Φράνσις, μία εικοσιεπτάχρονη χορεύτρια που προσπαθεί να ανακαλύψει τι θέλει να κάνει με τη ζωή της. Ξεκαρδιστική απεικόνιση της γενιάς των millennials με φόντο την ασπρόμαυρη Νέα Υόρκη.\nΑναζητώντας ένα φιλί τα μεσάνυχτα/ In serch of a midnight kiss\nΣκηνοθεσία- Σενάριο: Άλεξ Χόλντριτς/ Alex Holdridge. Με τους: Scoot McNairy, Sara Simmonds, Brian McGuire.\nΟ Γουίλσον είναι μόνος και απένταρος την Παραμονή της Πρωτοχρονιάς. Το μόνο που επιθυμεί, είναι να περάσει το υπόλοιπο της βραδιάς ξαπλωμένος στο κρεβάτι. Ένας φίλος του όμως, θα τον πείσει να βάλει αγγελία στο διαδίκτυο και έτσι ο Γουίλσον θα γνωρίσει μία γυναίκα που ψάχνει παρέα για να αλλάξει το χρόνο.\nΟράματα και θάματα στο έργο του Σεργκέι Παρατζάνωφ\n14/1 18.30- Ο θρύλος του κάστρου Σουράμι\n21.00- Το χρώμα του ροδιού\n15/1 18.30- Οι σκιές των λησμονημένων προγόνων\n21.00- Ο θρύλος του κάστρου Σουράμι\n16/1 18.30- Το χρώμα του ροδιού\n21.00- Οι σκιές των λησμονημένων προγόνων\nΟ θρύλος του κάστρου Σουράμι / Ambavi Suramis Tsikhitsa\nΣκηνοθεσία: Σεργκέι Παρατζάνωφ/ Sergei Parajanov Σενάριο:Daniel Chonqadze, Vaja Gigashvili. Με τους Veriko Anjaparidze, Tamari Tsitsishvili,Dudukhana Tserodze. Έγχρωμη, 88'\nΑφιερωμένη στη μνήμη των Γεωργιανών πολεμιστών όλων των εποχών, η ταινία βασίζεται σε έναν αρχέγονο μύθο: Οι κάτοικοι του πριγκιπάτου, προετοιμάζονται να αμυνθούν στους επερχόμενους εισβολείς, αλλά αδυνατούν να οικοδομήσουν το κάστρο τους. Χρειάζεται ένας νέος που να δεχθεί να χτιστεί ζωντανός στα τείχη.\nΤο Χρώμα του Ροδιού / Sayat Nova\nΣκηνοθεσία: Σεργέι Παρατζάνωφ /Sergei Parajanov. Σενάριο: Σαγιάτ Νόβα/ Sayat Nova, Σεργκέι Παρατζάνωφ/Sergei Parajanov. Με τους Sofiko Chiaureli, Melkon Alekyan, Vilen Galstyan.\nΗ ταινία αφηγείται τη ζωή του Γεωργιανού τροβαδούρου Σαγιάτ Νόβα, που έζησε τον 18ο αιώνα. Παρακολουθούμε τα παιδικά και εφηβικά του χρόνια, την ανακάλυψη του έρωτα, την\nείσοδό του στο μοναστήρι και εν τέλει το θάνατό του.\nΟι σκιές των λησμονημένων προγόνων / Tini Zabutykh Predkiv\nΣκηνοθεσία: Σεργκέι Παραντάζωφ/ Sergei Parajanov. Σενάριο: Ivan Chendej, Mikhaylo Kotsyubinsky. Με τους Ivan Mykolaichuk, Larisa Kadochnikova, Tatyana Bestayeva.\n21/1 18.30- Κοτόπουλο με δαμάσκηνα\n21.00- Η Αίσθηση του Έρωτα\n22/1 18.30- Η Αίσθηση του Έρωτα\n21.00- Κάτω από τον Ήλιο\n23/1 18.30- Κάτω από τον Ήλιο\n21.00- Κοτόπουλο με δαμάσκηνα\nΣκηνοθεσία: Βενσάν Παρονό/ Vincent Paronnaud Σενάριο: Μαρχάν Σατραπί/ Marjane Satrapi. Με τους Mathieu Amalric, Edouard Baer, Maria de Medeiros. Έγχρωμη, 93'.\nΣκηνοθεσία: Ντέιβιντ Μακένζι/David Mackenzie. Σενάριο: Kim Fupz Aakeson. Με τους Ewan McGregor, Eva Green, Lauren Tempany. Έγχρωμη, 92'.\nΕνας εργένης σεφ και μία κυνική επιδημιολόγος ερωτεύονται την στιγμή που μία σπάνια πανδημία χτυπάει τον πλανήτη και οι άνθρωποι χάνουν σταδιακά την οσμή, τη γεύση, την ακοή, την όραση τους. Σε μια εποχή που όλα χάνονται, τα συναισθήματα είναι αρκετά δυνατά να κρατηθούν στη ζωή;\nΚάτω απο τον Ήλιο / A Bigger Splash\nΣκηνοθεσία: Λούκα Γκουαντανίνο/ Luca Guadagnino. Σενάριο: David Kajganich, Jacques Deray. Με τους Tilda Swinton, Matthias Schoenaerts, Ralph Fiennes. Έγχρωμη, 125'.\nLeos Carax: σινεμά στα όρια\n28/1 18.30- Holy Motors\n21.00-Οι εραστές της γέφυρα\n29/1 18.30-Η δική μας νύχτα\n21.00- Holy Motors\n30/1 18.30-Οι εραστές της γέφυρας\n21.00-Η δική μας νύχτα\nΣκηνοθεσία- σενάριο: Λέο Κάραξ/ Leos Carax. Με τους Denis Lavant, Edith Scob, Eva Mendes. Έγχρωμη, 115'.\nΈνας ηθοποιός γυρίζει ταυτόχρονα περισσότερες από μία ταινίες και σε διάρκεια 24 ωρών ζει διαφορετικές ζωές μέσα από τους ρόλους του. Εγκληματίας, ζητιάνος, πατέρας, διευθυντής πολυεθνικής και τερατόμορφο πλάσμα συνυπάρχουν και αλληλοσυγκρούονται σε έναν άνθρωπο.\nΣκηνοθεσία – σενάριο: Λέο Κάραξ/ Leos Carax. Με τους Juliette Binoche, Denis Lavant, Daniel Buain. Έγχρωμη, 125'.\nΜε φόντο τα καθηλωτικά τοπία του Παρισιού και την παλαιότερη γέφυρα της πόλης εκτυλίσσεται η ερωτική ιστορία δυο αστέγων ενός άντρα και μιας γυναίκας που προσπαθούν να επιβιώσουν στους αφιλόξενους δρόμους. Ο Άλεξ αποτυχημένος καλλιτέχνης του τσίρκου έχει καταλήξει στο αλκοόλ και τα ναρκωτικά. Η Μισέλ ζωγράφος χάνει σιγά-σιγά την όρασή της. Οι δυο τους δένονται όλο και περισσότερο, δημιουργώντας μια συνεχή πάλη δεσμών και συναισθημάτων\nΣκηνοθεσία – σενάριο: Λέο Κάραξ/ Leos Carax. Με τους Michel Piccoli, Juliette Binoche, Denis Lavant. Έγχρωμη, 116'.\nΜε φόντο το ειδυλλιακό Παρίσι, ο Μαρκ και ο Χανς, δύο ληστές, χρωστάνε χρήματα σε μία μυστηριώδη και σκληρή Αμερικανίδα. Η μόλις δυο εβδομάδων, αυστηρή, προθεσμία που έχουν στη διάθεσή τους, τους πιέζει εξαντλητικά για την εξόφληση των ανοικτών λογαριασμών που έχουν.\n4/2 18.30-Ασε το κακό να μπει\n5/2 18.30- Η Μάγισσα\n6/2 18.30- Ωμότητες\n21.00-Ασε το κακό να μπει\nΆσε το κακό να μπεί / Låt den rätte komma in\nΣκηνοθεσία: Τόμας Άλφρεντσον/ Tomas Alfredson Σενάριο: John Ajvide Lindqvist. Με τους Kåre Hedebrant, Lina Leandersson, Per Ragnar. Έγχρωμη, 115'.\nΗ ταινία αφηγείται τη δραματική ιστορία ενός αγοριού που αναπτύσσει στενή σχέση μ’ ένα μικρό κορίτσι βαμπίρ. Η αρχική φιλία τους φτάνει μέχρι τον έρωτα ενώ την ίδια στιγμή μυστηριώδεις φόνοι στην περιοχή δυσκολεύουν την κατάσταση και για τους δύο καθώς προκαλούν τις υποψίες του τοπικού ντετέκτιβ.\nΗ Μάγισσα / The VVitch: A New-England Folktale\nΣκηνοθεσία – σενάριο: Ρόμπερτ Έγκερς/ Robert Eggers. Με τους Anya Taylor-Joy, Ralph Ineson, Kate Dickie.\nΝέα Αγγλία, 1630: Ο Γουίλιαμ και η Κάθριν ζουν σαν αφοσιωμένοι Χριστιανοί, στο πατρικό σπίτι στην άκρη μιας άγριας, παρθένας φύσης, με πέντε παιδιά. Η μυστηριώδης, όμως, εξαφάνιση του νεογέννητου παιδιού τους και μια σειρά από ανεξήγητα γεγονότα, θα βάλει την οικογένεια σε μια διαδικασία όπου η πίστη για τη θρησκεία και η αγάπη μεταξύ τους θα έρθουν σε σύγκρουση.\nΩμότητες/ Grave (Raw)\nΣκηνοθεσία – σενάριο: Τζούλια Ντουκουρνάου/ Julia Ducournau. Με τους Garance Marillier, Ella Rumpf, Rabah Nait Oufella. Έγχρωμη, 99'.\nΜια νεαρή χορτοφάγος εγκαθίσταται σε μια κτηνιατρική σχολή για να σπουδάσει. Εκεί, μετά από μια αλλόκοτη τελετή μύησης των νεοφερμένων όπου αναγκάστηκε να καταναλώσει ωμό νεφρό λαγού αρχίζει να αναπτύσσει μια ασυγκράτητη όρεξη για ωμό κρέας με απρόβλεπτες συνέπειες για τους γύρω της και την ίδια. Ένα πρωτότυπο σενάριο, με τον κανιβαλισμό, τον τρόμο και το χιούμορ να συναντώνται μέσα απο ένα πλέγμα εσωτερικής ανασκόπησης και έρωτα.\nΠατώντας γκάζι με τον Nicolas Winding Refn\n12/2 18.30- Drive\n21.00-The Neon Demo\n13/2 18.30- The Neon Demon\n(Ηνωμένο Βασίλειο, 2008)\nΣκηνοθεσία: Νίκολας Βίντινγκ Ρέφν/ Nicolas Winding Refn Σενάριο: Brock Norman Brock. Με τους Tom Hardy, Kelly Adams, Luing Andrews. Έγχρωμη, 92'.\nΈνας θερμόαιμος 19χρονος με το όνομα Μάικλ Πίτερσον αποφάσισε να γίνει διάσημος: πήρε μια αυτοσχέδια κοντόκαννη καραμπίνα και προσπάθησε να ληστέψει ένα ταχυδρομείο. Μετά τη σύλληψή του, το δικαστήριο τον καταδίκασε σε 7 χρόνια φυλάκισης, όμως ο Πίτερσον κατάφερε να παραμείνει στη φυλακή για 34 συνολικά χρόνια, εκ των οποίων τα 30 στην απομόνωση. Αυτό το διάστημα τον οδήγησε στον «πιο βίαιο κρατούμενο των βρετανικών φυλακών» και κάπως έτσι γεννήθηκε το alter ego του, ο Τσαρλς Μπρόνσον.\nΣκηνοθεσία: Νίκολας Βίντιγκ Ρέφν/ Nicolas Winding Refn. σενάριο: Hossein Amini. Με τους Ryan Gosling, Carey Mulligan, Bryan Cranston. Έγχρωμη, 100'.\nΈνα εξαιρετικά στιλιζαρισμένο αστικό θρίλερ με τον Ryan Gosling στο ρόλο του Οδηγού. Ο Οδηγός κάνει δυο δουλειές: τη μέρα εργάζεται ως κασκαντέρ σε ταινίες και τη νύχτα οδηγεί αυτοκίνητα που συμμετέχουν σε ληστείες. Ωστόσο, η ζωή του αλλάζει μετά από μια σημαντική γνωριμία.\nΣκηνοθεσία – σενάριο: Νίκολας Βίντινγκ Ρέφν/ Nicolas Winding Refn. Με τους Elle Fanning, Christina Hendricks, Keanu Reeves. Έγχρωμη, 117'.\nΗ Τζέσε φιλοδοξεί να κάνει καριέρα στον χώρο του modeling μετακομίζοντας στο Los Angeles. Η ομορφιά της Τζέσε προκαλεί τον θαυμασμό αλλά και των φθόνο των άλλων μοντέλων που συναντά στη δουλειά της. Tο The Neon Demon ισορροπεί μεταξύ τρόμου και σουρεαλισμού.\n25/2 18.30- Αστακός\n27/2 18.30- Κινέττα\nΣκηνοθεσία: Γιώργος Λάνθιμος. Σενάριο: Γιώργος Λάνθιμος Ευθύμης Φιλίππου. Με τους Colin Farrell, Rachel Weisz, Jessica Barden. Έγχρωμη, 118'.\nΣε μια μελλοντική κοινωνία, όποιος ζει μόνος μεταφέρεται σε ένα απομονωμένο ξενοδοχείο, όπου εντός 45 ημερών πρέπει να βρει το ταίρι του. Αν αποτύχει, μετατρέπεται σε ζώο της επιλογής του και ελευθερώνεται στο δάσος, το οποίο όμως κρύβει κι αυτό τα δικά του επικίνδυνα μυστικά. Ο Αστακός του Γιώργου Λάνθιμου αποτελεί μια αντισυμβατικά ρομαντική ματιά στις ανθρώπινες σχέσεις, μέσα από ένα ψυχρό και αποστειρωμένο περιβάλλον.\nΚινέττα / Kinetta\nΣκηνοθεσία: Γιώργος Λάνθιμος. Σενάριο: Γιώργος Κακανάκης Με τους Εvangelia Randou, Aris Servetalis, Costas Xikominos. Έγχρωμη, 95'.\nΗ Κινέττα το καλοκαίρι αποτελεί θέρετρο υψηλού τουρισμού, το χειμώνα όμως είναι καταφύγιο για αλλοδαπούς εργάτες. Ένας μυστικός αστυνομικός παθιασμένος με τα αυτοκίνητα, τα κασετόφωνα και τις Ρωσίδες, ερευνά μια σειρά από δολοφονίες που έγιναν πρόσφατα στην περιοχή. Επιστρατεύει τη βοήθεια ενός υπαλλήλου φωτογραφείου, ενός μοναχικού τύπου που κάνει και βιντεοσκοπήσεις, και μια νεαρή καθαρίστρια ξενοδοχείου, η οποία θα υποδύεται τα θύματα.\nΣκηνοθεσία: Γιώργος Λάνθιμος Σενάριο: Γιώργος Λάνθιμος, Ευφύμης Φιλίππου. Με τους Stavros Psyllakis, Aris Servetalis, Johnny Vekris. Έγχρωμη, 96'.\nΤα μέλη μιας ομάδας με το όνομα «Άλπεις» προσλαμβάνονται από συγγενείς και φίλους νεκρών για να αντικαταστήσουν αυτούς που χάθηκαν .\nMiguel Gomes: η επιμονή της μνήμης\n18/3 18.30- Χαμένος Παράδεισος\n21.00- Αραβικές Νύχτες, μέρος Α\n19/3 18.30- Αραβικές Νύχτες, μέρος Α\n21.00- Αραβικές Νύχτες, μέρος Β (2015)\n20/3 18.30- Αραβικές Νύχτες, μέρος Β\n21.00- Χαμένος Παράδεισος\nΧαμένος Παράδεισος/ Tabu\nΣκηνοθεσία- Σενάριο: Μιγκουέλ Γκομέζ / Miguel Gomes. Με τους: Telmo Churro, Miguel Gomes, Hortêncílio Aquina\nΜια οξύθυμη ηλικιωμένη γυναίκα και η γειτόνισσα της, μια γυναίκα αφοσιωμένη στα κοινό καλό, ζουν στον ίδιο όροφο μιας πολυκατοικίας στη Λισαβόνα. Όταν η ηλικιωμένη πεθάνει, θ’ ανακαλύψει ένα κεφάλαιο απ’ το παρελθόν της: μια ιστορία έρωτα κι εγκλήματος, με φόντο μια Αφρική που μοιάζει βγαλμένη από ταινία δράσης.\nΑραβικές Νύχτες Μέρος Α /As Mil e Uma Noites: Volume 1, O Inquieto\n( Πορτογαλία, 2015 )\nΣκηνοθεσία- Σενάριο: Μιγκουέλ Γκομέζ / Miguel Gomes. Με τους: Crista Alfaiate, Miguel Gomes, Maria Rueff\nΜια saga που προσαρμόζει ιστορίες από τις 1000 και μια Νύχτες στην πορτογαλική πραγματικότητα. Το πρώτο από τα δυο μέρη.\nΑραβικές Νύχτες Μέρος Β / As Mil e Uma Noites: Volume 2, O Desolado\nΣκηνοθεσία- Σενάριο: Μιγκουέλ Γκομέζ / Miguel Gomes. Με τους: Crista Alfaiate, Chico Chapas, Luísa Cruz\nΜια saga που προσαρμόζει ιστορίες από τις 1000 και μια Νύχτες στην πορτογαλική πραγματικότητα. Το δεύτερο μέρος.\nΤο μεταφυσικό ενδεχόμενο στον Ίνγκμαρ Μπέργκμαν\n25/3 18.30-Το αυγό του φιδιού 120' (1977)\n21.00- Το αυγό του φιδιού\n27/3 18.30- Persona\nΤο αυγό του φιδιού/ The Serpent's Egg\nΣκηνοθεσία- Σενάριο: Ίνγκμαρ Μπέργκμαν/ Ingmar Bergman. Με τους: Liv Ullmann, David Carradine, Gert Fröbe\nMια εβδομάδα από τη ζωή του Άμπελ Ρόζεμπεργκ, ενός άνεργου Αμερικανού ακροβάτη τσίρκου, που ζει στο τσακισμένο από τη φτώχεια Βερολίνο, μετά τη λήξη του Α' Παγκοσμίου Πολέμου.\nΣκηνοθεσία- Σενάριο: Ίνγκμαρ Μπέργκμαν/ Ingmar Bergman. Με τους: Bibi Andersson, Liv Ullmann, Margaretha Krook\nΈνα φιλοσοφικό δοκίμιο πάνω στο δισυπόστατο, την αναζήτηση της ταυτότητας αλλά και την αντίθεση ανάμεσα στη σιωπή και τις λέξεις, τη θεραπεία και την ψυχοπάθεια. Ταινία πάνω στα όρια της Τέχνης και του ίδιου του σινεμά όταν υποκαθιστά τη ζωή, με ηρωίδες δυο γυναίκες.\nΣκηνοθεσία- Σενάριο: Ίνγκμαρ Μπέργκμαν/ Ingmar Bergman. Με τους: Liv Ullmann, Max von Sydow\nΚατά τη διάρκεια ενός ανώνυμου πολέμου, ένα ζευγάρι μουσικών καταφεύγουν σε ένα μικρό νησί για να γίνουν αγρότες. Και οι δύο πιστεύουν ότι δεν πρέπει να συμμετέχουν στη σύγκρουση και παραμένουν απομονωμένοι στην καινούρια τους ζωή. Αυτή τους η αποχή από την Ιστορία των χρόνων τους δεν τους αφήνει όμως ανεπηρέαστους.\n15/4 19.00-Στο σπίτι\n16/4 19.00-Ημερολόγια Αμνησίας\n17/4 19.00- Επόμενος σταθμός: Ουτοπία\nΣτο Σπίτι/At Home\nΣκηνοθεσία-Σενάριο: Αθανάσιος Καρανικόλας. Με τους: Μαρία Καλλιμάνη, Μαρίσα Τριανταφυλλίδου, Αλέξανδρος Λογοθέτης, Γιάννης Τορτέκης\nΗ Νάντια, μια 45άρα γυναίκα από τη Γεωργία, εργάζεται ως οικιακή βοηθός εδώ και 12 χρόνια για μια νεόπλουτη ελληνική οικογένεια. Η μεταξύ τους σχέση, όμως, θα αλλάξει όταν η υγεία της κλονιστεί από μια σοβαρή νευρολογική ασθένεια, ενώ τα οικονομικά προβλήματα της οικογένειας γίνονται ασφυκτικά. Πρόκειται για την ακτινογραφία μιας σύνθετης κοινωνικής πραγματικότητας, σκηνοθετημένη με λιτή ακρίβεια και ερμηνευμένη με βαθιά εσωτερικότητα. Η ταινία απέσπασε το βραβείο της Οικουμενικής Επιτροπής στο τμήμα Forum του 64ου Φεστιβάλ του Βερολίνου.\nΕπόμενος σταθμός: Ουτοπία/ Next stop: Utopia\nΌταν το εργοστάσιο της ΒΙΟ.ΜΕ. στη Θεσσαλονίκη κλείνει, μερικοί από τους εργάτες αποφασίζουν να προχωρήσουν δραστικά σε αυτοδιαχείριση της μονάδας, ξεκινώντας χωρίς αρχικά να το καταλαβαίνουν μία μεγάλη διαδρομή που πρόκειται να τους βρει πολύ αλλαγμένους στο τέλος(;) της. Ένα φιλμ που βλέπει πέρα από τη μιζέρια της κρίσης προς ένα δύσκολο αλλά αναπόφευκτο αύριο.\nΗμερολόγια Αμνησίας/ Amnesia Diaries\nΣκηνοθεσία: Στέλλα Θεοδωράκη. Με τους: Θάνος Αναστόπουλος, Ηλίας Κωνσταντακόπουλος\nΠρόκειται για μια καταγραφή των συναισθημάτων μιας γενιάς που ονειρεύτηκε και ταξίδεψε τη δεκαετία του ΄80 και τώρα ζει στην Αθήνα της κρίσης, προσπαθώντας να κατανοήσει όσα συμβαίνουν γύρω της. Η ταινία εστιάζοντας στο προσωπικό κατορθώνει να μιλήσει για το συλλογικό, μετουσιώνοντας σε εικόνες και ήχους τις σκέψεις μας για την Ελλάδα του σήμερα.\n22/4 19.00-Πτήση 93\n21.30- Το πρόσωπο της ομίχλης\n23/4 19.30- 71\n21.30- Πτήση 93\n24/4 19.00- Το πρόσωπο της ομίχλης\nΠτήση 93/United 93\nΣκηνοθεσία: Πολ Γκρίνγκρας/Paul Greengrass Σενάριο: Πολ Γκρίνγκρας/Paul Greengrass\nΜε τους: Christian Clemenson, Cheyenne Jackson, David Alan Basche, Peter Hermann\nΗ ταινία μεταξύ άλλων τιμήθηκε με το βραβείο BAFTA καλύτερης σκηνοθεσίας.\nΤο πρόσωπο της ομίχλης/ In the fog\nΣκηνοθεσία- Σενάριο: Σεργκέι Λόζνιτσα/ Sergei Loznitsa Με τους: Vladimir Svirskiy, Vladislav Abashin, Sergei Kolesov\nΜια ιστορία για την τιμή και την προδοσία, την «αντίσταση» και την «επιβίωση». Bραβείο κριτικών στο Φεστιβάλ Καννών.\nΣκηνοθεσία: Γιαν Ντεμάνζ/ Yann Demange Σενάριο: Γκρέγκορυ Μπερκ/Gregory Burke Με τους: Jack O'Connell, Sam Reid, Sean Harris\nΒραβείο καλύτερου σκηνοθέτη (Βρετανικά Βραβεία Ανεξάρτητου Κινηματογράφου-BIFA)\n6/5 19.00- Albert Nobbs\n7/5 19.00- Το κορίτσι από τη Δανία\n21.00- Albert Nobbs\n21.30- Το κορίτσι από τη Δανία\nΣκηνοθεσία: Ροντρίγκο Γκαρσία/Rodrigo Garcia Με τους: Glenn Close, Mia Wasikowska, Aaron Taylor-Johnson\nΣτο Δουβλίνο του 19ου αιώνα μια γυναίκα προσπαθεί να επιβιώσει ντυμένη άντρας και δουλεύοντας για 30 χρόνια ως υπάλληλος ξενοδοχείου με το όνομα Άλμπερτ Νομπς. H Γκλεν Κλόουζ έλαβε υποψηφιότητα για Όσκαρ, Screen Actors Guild Award και Χρυσή Σφαίρα Α' γυναικείου ρόλου.\nΣκηνοθεσία- Σενάριο: Ντάνκαν Τάκερ/ Duncan Tucker Με τους: Felicity Huffman, Kevin Zegers, Fionnula Flanagan\nH Μπρι, μια τρανσέξουαλ που ετοιμάζεται να κάνει εγχείριση αλλαγής φύλου, πληροφορείται ότι έχει έναν έφηβο γιο από μια παλιότερή της σχέση. Παριστάνοντας την ιεραπόστολο, τον συνοδεύει οδικά από τη Νέα Υόρκη ως το Λος Άντζελες, χωρίς να τολμά να του πει την αλήθεια. Τα πράγματα περιπλέκονται όταν τον γνωρίζει στους γονείς της. Χρυσή σφαίρα γυναικείας ερμηνείας για τη Φελίσιτι Χάφμαν/ Felicity Huffman.\n(Ηνωμενο Βασίλειο, 2015)\nΣκηνοθεσία: Τομ Χούπερ/ Tom Hooper Σενάριο: Λουσίντα Σόξον/ Lucinda Coxon Με τους: Eddie Redmayne, Alicia Vicander, Amber Heard\nTo “The Danish Girl” είναι διασκευή της νουβέλας του David Ebershoff, με θέμα την ιστορία της Elbe, του πρώτου άντρα που θέλησε να κάνει εγχείρηση αλλαγής φύλλου και να γίνει γυναίκα.\nΌσκαρ β' γυναικείου ρόλου για την Αλίσια Βικάντερ.\nΤα παιδιά ως γονείς των γονιών τους\n13/5 19.00- Η Ελιά\n21.30- Νεκρή Ευρώπη\n14/5 19.00- Τα παιδιά του πολέμου\n21.30- Η Ελιά\n15/5 19.00- Νεκρή Ευρώπη\n21.30- Τα παιδιά του πολέμου\nΗ ελιά / The Olive Tree\nΣκηνοθεσία: Ιθίαρ Μπογιαϊν/ Iciar Bollain Σενάριο: Πωλ Λάβερτι/ Paul Laverty Με τους: Anna Castillo, Javier Gutierrez, Pep Ambros\nΝεκρή Ευρώπη/ Dead Europe\nΣκηνοθεσία: Τόνι Κράβιτς/ Tony Krawitz Σενάριο: Λουίζ Φοξ/ Louise Fox βασισμένο στο βιβλίο του Χρήστου Τσιόλκα Με τους: William Zappa, Ewen Leslie, Eugenia Fragos\nΟ Ελληνο-αυστραλός φωτογράφος Ισαάκ Ράφτης, με αφορμή μια έκθεση της δουλειάς του αλλά και την ταφή του πατέρα του, ταξιδεύει για πρώτη φορά στην πατρίδα του, όπου ανακαλύπτει σκοτεινά μυστικά για την οικογένειά του.\nΣκηνοθεσία- Σενάριο: Κέιτ Σορτλαντ/ Cate Shortland Με τους: Saskia Rosendahl, Kai-Peter Malina, Nele Trebs\nΣτις τελευταίες ημέρες του πολέμου και σε μια χαώδη γερμανική ύπαιθρο, στην οποία προελαύνουν οι σύμμαχοι, η έφηβη Λορ ξεκινά με τα τέσσερα μικρότερα αδέρφια της ένα ταξίδι προς τον Βορρά και το σπίτι της γιαγιάς της. Αισθητικά πανέμορφη και συναισθηματικά σκληρή διαδρομή ενηλικίωσης προς την προσωπική και συγχρόνως ιστορική αλήθεια, βραβευμένη σε πολλά διεθνή φεστιβάλ.\nΌλες οι προβολές γίνονται στην αίθουσα ΣΑΥΡΟΣ ΤΟΡΝΕΣ κάθε Κυριακή, Δευτέρα & Τρίτη σε δυο ζώνες προβολής 18:00 & 21:00, προηγείται παρουσίαση της ταινίας από μέλος της Ταινιοθήκης, ακολουθεί συζήτηση μετά την προβολή και μοιράζονται ειδικά φυλλάδια για κάθε αφιέρωμα.\nΣτον χώρο του φουαγιέ θα λειτουργεί κιόσκι με παλιότερες εκδόσεις του Φεστιβάλ Κινηματογράφου και ταινίες σε DVD, σε ειδική τιμή για τους θεατές της Ταινιοθήκης.\nΗ ομάδα της Ταινιοθήκης Θεσσαλονίκης:


Αλ. Μεϊκόπουλος: Ζοφερή η εικόνα της αγοράς εργασίας στη Μαγνησία – Ερώτηση προς τον αρμόδιο Υπουργό - e-thessalia.gr\nΑλ. Μεϊκόπουλος: Ζοφερή η εικόνα της αγοράς εργασίας στη Μαγνησία – Ερώτηση προς τον αρμόδιο Υπουργό\n24 Φεβρουαρίου 2020, 12:04 24 Φεβρουαρίου 2020\nΠροηγούμενο Άρθρο«Κατέρρευσε» στο β’ ο Ολυμπιακός – Έχασε 64-80 από τη Μελίκη σε αγώνα που στιγματίστηκε από σοβαρό τραυματισμόΕπόμενο ΆρθροΜικρό το ενδιαφέρον στη Μαγνησία για την ανέγερση εξοχικής κατοικίας – Ακριβότερη 10-20% η κατασκευή της


Yeah Yeah Yeahs - Mosquito | Presspop\nΟι Yeah Yeah Yeahs είναι από τα επιφανέστερα μέλη της σκηνής της Νέας Υόρκης. Η παρουσία τους τα τελευταία δέκα χρόνια είναι τέτοια που δικαιωματικά τους δίνει αυτόν τον τίτλο. To ''Mosquito'' αποτελεί την τέταρτη δισκογραφική τους δουλειά και εύκολα γίνεται αντιληπτό ότι είναι και η πιο φιλόδοξη. Με το ''Mosquito'' οι Yeah Yeah Yeahs φαίνεται ότι αφήνουν πίσω τους οριστικά τις πρώιμες punk ημέρες που τους καθιέρωσαν. Κάτι που είχε φανεί και από τον προηγούμενο δίσκο τους ''It's Blitz''. Οι ΥΥΥ παρουσιάστηκαν στις αρχές των 00'ς, ως ένα από τα πολλά Νεοϋορκέζικα συγκροτήματα που έπαιζαν γνήσιο rock 'n' roll και ξαφνικά βρέθηκαν στην πρώτη γραμμή της επικαιρότητας εξαιτίας της πρωτοφανούς επιτυχίας που σημείωσαν οι συμπολίτες τους The Strokes. Όχι ότι δεν το άξιζαν, κάθε άλλο. To ''Fever To Tell'' ακούγονταν φρέσκο και γεμάτο νεανική ενέργεια, ενώ και ο δεύτερος δίσκος, ''Show Your Bones'', ήταν από τις καλύτερες κυκλοφορίες του 2006. Οι ΥΥΥ έχουν την τύχη να έχουν ως τραγουδίστρια την χαρισματική Karen O. Χαρακτηριστική ερμηνεία σε συνδυασμό με εκπληκτική σκηνική παρουσία και ένα πολύ ιδιαίτερο styling, η Karen O δεν άργησε να γίνει role model για την εναλλακτική γενιά της αρχής της νέας χιλιετίας. Δεν θα ξεχάσω το 2002, όταν ακόμα δεν είχαν κυκλοφορήσει full album και τους είχα πετύχει ως support στους Jon Spencer Blues Explosion στο Λονδίνο, με πόση αυτοπεποίθεση εμφανίστηκαν στη σκηνή και ότι από τότε έδειχναν ότι είναι φτιαγμένοι για σπουδαία πράγματα. Οι ΥΥΥ όμως δεν έχουν μόνο την Karen O ως ατού. Ο Nick Zinner αποτελεί έναν από τους πιο ευρηματικούς κιθαρίστες των τελευταίων χρόνων και ταυτόχρονα έχει μέγάλη ευχέρια στη σύνθεση σπουδαίων κομματιών.\nΌπως αναφέραμε και παραπάνω το ''Mosquito'' αποτελεί την πιο φιλόδοξη δουλειά του συγκροτήματος. Οι Yeah Yeah Yeahs με αυτόν τον δίσκο πραγματοποιούν άνοιγμα σε ακόμα μεγαλύτερο κοινό. Με το καλημέρα ακούμε το single ''Sacrilege'', ένα κομμάτι που μπαίνει στα χωράφια της Lykke Li ακόμα και σε αυτά της Florence. Είναι ξεδιάντροπα σαγηνευτικό με πιασάρικο ρεφρέν και την Karen O να τραγουδά σαν pop ντίβα. Στα συν του τα soul δεύτερα φωνητικά που απογειώνουν το κομμάτι. Κάτι σαν μεταμοντέρνα disco δηλαδή, από αυτή που μας πρόσφεραν απλόχερα φέτος και οι Daft Punk. To ''Subway'', που ακολουθεί, ρίχνει τους τόνους με τα λιτά πλήκτρα του και αφήνει την ερμηνεύτρια να πάρει στις πλάτες της όλο το κομμάτι. Ένα ambient electro θέμα κυριαρχεί στο ''These Paths'', ενώ στο ομόνυμο κομμάτι προγραμματισμένα drums, λούπες και κιθάρες συνυπάρχουν οργιαστικά, παρέχοντας το υπόβαθρο στην Karen O να απαγγείλει το δικό της μανιφέστο. Στο ''Area 52'' θα μπορούσε να τραγουδά η Patti Smith αν ήταν ακόμα νέα. Παράλληλα είναι και το πιο κιθαριστικό κομμάτι του δίσκου με τον τρόπο που το εννοούν οι ΥΥΥ. Ο rapper Dr. Octagon συμμετέχει στο ''Buried Alive'', κάνοντας το πιο σκοτεινό θυμίζοντας τον παλιό και καλό Tricky. Τα ''Always'' και ''Despair'' προκαλούν το ενδιφέρον του ακροατή με το πόσο δουλεμένα είναι στο studio σε κάθε τους λεπτομέρεια. Σε αυτό το σήμειο πρέπει να απονεμηθούν τα εύσημα στον David Sitek των TV on the Radio, που για άλλη μία φορά αναλαμβάνει την παραγωγή σε δίσκο των ΥΥΥ.\nΑναμφίβολα το ''Mosquito'' είναι ένας δίσκος που απευθύνεται σε ευρύτερο κοινό σε σχέση με τις έως τώρα δουλειές της μπάντας. Δυστυχώς για αυτούς όμως τα κομμάτια που περιέχει, αν και παρουσιάζονται σε ένα άψογο περιτύλιγμα, δεν έχουν το κάτι παραπάνω που είχαν οι προηγούμενες δισκογραφικές τους απόπειρες. Αυτό βέβαια δεν αναιρεί ότι το ''Mosquito'' είναι αρκούντως ενδιαφέρων και συστήνεται ανεπιφύλακτα σε όποιον θέλει να ακούσει κάτι που να είναι ταυτόχρονα αξιόλογο και διασκεδαστικό. Θα μπορούσε να ειπωθεί ότι οι ΥΥΥ είναι οι Blondie της γενιάς τους, ακολουθώντας μία παράλληλη δισκογραφική πορεία με εικοσιπέντε χρόνια διαφορά.


Μητσοτάκης: Κλειστά τα μπαρ μέχρι να βρεθεί το εμβόλιο | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Μητσοτάκης: Κλειστά τα μπαρ μέχρι να βρεθεί το εμβόλιο\nΜιλώντας διαδικτυακά με τον πρόεδρο του Πανεπιστημίου Columbia Λι Μπόλινγκερ, στο πλαίσιο της συμμετοχής του στο Φόρουμ «World Leaders», ο Έλληνας Πρωθυπουργός τόνισε ότι η επαναλειτουργία των μπαρ και καταστημάτων νυχτερινής διασκέδασης ίσως να είναι δυνατή μόνο όταν θα έχουμε τα εμβόλια. Σχετικά με την εστίαση και το λιανεμπόριο είπε ότι θα ανοίξουν σταδιακά και με πολλούς περιορισμούς. Συγκεκριμένα, ο Πρωθυπουργός είπε:\nΣτη συνέχεια, ο κ. Μητσοτάκης τόνισε ότι «είμαστε μια κεντροδεξιά Κυβέρνηση με την υποχρέωση να προχωρήσει σε μεταρρυθμίσεις, οι οποίες συνεχίζονται παρά την πανδημία», ενώ τόνισε πως «πριν τον κορονοϊό, η οικονομία πήγαινε αρκετά καλά».\nΠροηγουμενο αρθρο Εξώδικα αστυνομικών στους αστυνομικούς διευθυντές για ωράρια και συνεχείς αλλαγές υπηρεσίας «με πρόσχημα τον κορονοϊό»\nΕπομενο αρθρο Δήμαρχος Καλαμαριάς: «Δεν θα σβηστεί το γκράφιτι του Μαραντόνα, είναι αριστούργημα»!


Πώς επιλέγουν τους προορισμούς τους οι σύγχρονοι ταξιδιώτες | Creta Voice\nΥπό τον τίτλο: «Τι αλλάζει στον τρόπο που ταξιδεύουμε σήμερα», η έρευνα που πραγματοποιήθηκε για λογαριασμό της GeoBranding Center και της AIG Travel -και στην οποία συμμετείχαν περισσότεροι από 2.000 ταξιδιώτες– παρουσιάζει ιδιαίτερο ενδιαφέρον. Τα παρακάτω συμπεράσματα αποδεικνύουν σίγουρα πως σε ό,τι έχει να κάνει με τα ταξίδια μας σήμερα, πολλά έχουν αλλάξει.\nTA ΣΥΜΠΕΡΑΣΜΑΤΑ ΤΗΣ ΕΡΕΥΝΑΣ\nΓια παράδειγμα, μόλις το 15% των καταναλωτών στρέφεται στα μέσα κοινωνικής δικτύωσηςπροκειμένου να πάρει μια απόφαση που σχετίζεται με τα ταξίδια του, ενώ μόνο το 8% λαμβάνει υπόψη του τα θέματα ηθικής, τις πρακτικές ανθρώπινων δικαιωμάτων ή τις ισχύουσες προκαταλήψεις, όταν επιλέγει τον επόμενο προορισμό του. Όλα αυτά ενώ ένα μόνο μικρό ποσοστό των ερωτηθέντων -που «αγγίζει» το 5%- θεωρεί πως ταξιδεύει με σκοπό την αναζήτηση της περιπέτειας.\nΠΟΣΟ ΠΟΛΥ ΒΑΣΙΖΟΜΑΣΤΕ ΣΤΗΝ ΤΕΧΝΟΛΟΓΙΑ;\nΟΙ ΠΑΡΑΓΟΝΤΕΣ ΕΠΙΡΡΟΗΣ\nΟΙ ΔΙΑΦΟΡΕΤΙΚΟΙ ΤΥΠΟΥ ΣΥΓΧΡΟΝΩΝ ΤΑΞΙΔΙΩΤΩΝ\nTagged διακοπές, τουρισμός\nPrevious Post: Υποχώρησαν οι κρητικές εξαγωγές το πρώτο εξάμηνο του 2018\nNext Post: Κίνητρα για να συνταχθούν οι καταστηματάρχες του λιμανιού με την μελέτη του ΚΑΣ


Grand Palace Hotel Hannover, Ανόβερο Ξενοδοχεία - Skyscanner\nLavesstraße 77, 30159, Ανόβερο, Γερμανία\nΑυτό το κατάλυμα (Grand Palace Hotel Hannover, Αννόβερο) βρίσκεται στο κέντρο της πόλης, 5 λεπτά με το αμάξι από: Ζωολογ. Κήπος Ανόβερου και 6 λεπτά από: Γήπεδο Ποδοσφαίρου HDI Arena. Στις σημαντικές παροχές περιλαμβάνονται επιχειρηματικό κέντρο που λειτουργεί 24 ώρες το 24ωρο, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Στους χώρους μας θα βρείτε στάθμευση χωρίς παρκαδόρο (με χρέωση).\nΕξυπηρετικό προσωπικό. Φιλικό προσωπικό μπαρ. Τέλεια εξυπηρέτηση.\nΤο πρωινό ήταν γευστικό. Εξαιρετικό πρωινό. Υπέροχο πρωινό.\nΕξαιρετικές παροχές. Εξαιρετικό μπάνιο. Πολυτελή δωμάτια.\nΤεράστιο μπάνιο. Τεράστιο δωμάτιο. Θορυβώδη δωμάτια.\nΠολυτελή δωμάτια. Χαριτωμένη ατμόσφαιρα. Καλή ατμόσφαιρα.\nΚαταστήματα, Πλυντήριο ρούχων, Μη καπνίζοντες, Wi-Fi, Χρηματοκιβώτιο, Επιτρέπονται τα κατοικίδια, Ανελκυστήρας, Πολύγλωσσο προσωπικό


Ο Tony Raw μόλις κυκλοφόρησε το «1989» | Gpop.gr\nΤο μέλος των «Επίλεκτων» στο πρώτο του solo LP.\nΎστερα από σειρά ψηφιακών single, το μέλος ενός από τα εμβληματικά αθηναϊκά ραπ groups της δεκαετίας των 2010s, κυκλοφορεί το πρώτου του solo άλμπουμ αναμειγνύοντας αυθεντικές ραπ επιρροές με ηλεκτρονικά beats και μελωδικά στοιχεία.\nΜια ολοκληρωμένη αισθητική άποψη που μπορεί να ικανοποιήσει τους fans πολλών διαφορετικών hip-hop ρευμάτων μιας και ο Tony Raw φαίνεται να κινείται με ευελιξία ανάμεσα σε διαφορετικά styles χωρίς όμως να χάνει τον χαρακτήρα του.\nΑπολαύστε το σε όλες τις μουσικές πλατφόρμες από τη Stay Independent.\nGary Kemp "Ahead of the Game" | Το νέο του album "INSOLO"\nPrevious Post: Στέφανος Χίλας: “Έπεσα από τα σύννεφα, δεν περίμενα πως είχε τέτοια άποψη για μένα”\nNext Post: 8 πράγματα που δε γνωρίζαμε για τον βασιλικό γάμο του Πρίγκιπα William και της Kate Middleton


Αυτισμός χωρίς ψέματα - Ειδήσεις - νέα - Το Βήμα Online\nΑυτισμός χωρίς ψέματα\nΣυγκρινόμενη με την παράσταση του Λονδίνου που είναι της τάξεως της υπερπαραγωγής, η ελληνική εκδοχή του δημοφιλέστατου θεατρικού έργου «Ποιος σκότωσε τον σκύλο τα μεσάνυχτα» του Μαρκ Χάντον, δείχνει εντυπωσιακά μινιμαλιστική.\n21 Μαρτίου 2014, 23:38 Ενημερώθηκε: 22 Μαρτίου 2014, 06:00\nΣτη μικρή σκηνή του Αγγέλων Βήμα της Σατωβριάνδου, πίσω από το Εθνικό Θέατρο, δεν θα δούμε ούτε τις κυλιόμενες σκάλες, ούτε το βαγόνι του τρένου, ούτε το πραγματικό σκυλί, ούτε το πραγματικό ποντίκι, ούτε και όλα τα άλλα εφέ που χρησιμοποιήθηκαν στην παράσταση του Λονδίνου.\nΟμως με τα ελάχιστα μέσα και κυρίως το σθένος των ηθοποιών του, ο σκηνοθέτης Τάκης Τζαμαριάς κατάφερε να ξεπεράσει το εμπόδιο των στενών ορίων του χώρου και να φτιάξει μια πλούσια σε συναισθήματα παράσταση που πολύ απλά χαράσσεται στη μνήμη. Σε αυτό, αναπόφευκτα συμβάλλει το ίδιο το θέμα του έργου, η επίδραση που ασκεί ένας αυτιστικός με σύνδρομο Ασπεργκερ (Μάνος Καρατζογιάννης) πάνω στους ανθρώπους που τον περιστοιχίζουν. Τους υποδύονται οι Άννα-Μαρία Παπαχαραλάμπους, Πηνελόπη Μαρκοπούλου, Χρήστος Ευθυμίου, Γιάννης Γιαννούλης, Θεοδώρα Μαστρομηνά.\n«Το έργο ανέβηκε σε μια πειραματική σκηνή του Εθνικού Θεάτρου στο Λονδίνο και επειδή είχε μεγάλη ανταπόκριση μετατέθηκε στο πολύ μεγαλύτερο Απόλλων ,του οποίου μάλιστα η στέγη τα Χριστούγεννα έπεσε» είπε ο σκηνοθέτης το περασμένο Σάββατο σε μια ειδική εκδήλωση για τους ακροατές του ΒΗΜΑ FM μετά την παράσταση (την διοργάνωσε ο δημοσιογράφος Μάκης Προβατάς). «Εμείς όμως δεν πήραμε το μυθιστόρημα αλλά την παράσταση του Λονδίνου μεταγραμμένη, άρα ένα παραστασιολογικό υλικό το οποίο έπρεπε να ανεβεί με μια διαφορετική ματιά» συνέχισε αναφερόμενος στην συνεργασία του με την Μαργαρίτα Δαλαμάγκα – Καλογήρου που έκανε την μερτάφραση.\nΓια τον Μάνο Καρατζογιάννη που στην παράσταση δίνει μια συναρπαστική, σωματική ερμηνεία, το ίδιο το κείμενο έχει «από μόνο του έναν λόγο που αν τον αφουγκραστείς σε οδηγεί σε αυτήν την ψυχοσύνθεση του ήρωα.» Φυσικά, ο ηθοποιός συμβουλεύθηκε επιστήμονες όπως οι παιδοψυχίατροι Γιώργος Καραντάνος με χρόνια εμπειρία στον αυτισμό και Ηρακλής Φοβάκης, ο πρόεδρος της Εταιρίας Αυστιστικών Χρήστος Αλεξίου, η Πέρλα Μεσίνα, Πρόεδρος των Ασπεργκερ και η Μαρίνα Ηλιοπούλου πρόεδρο της εταιρίας Ανηλίκων με Ασπεργκερ.\nΤον ηθοποιό βοήθησε επίσης η παρακολούθηση πολλών βίντεο στο Youtube και κάποιες ταινίες. Οχι μόνον ο (προβλέψιμος) «Ανθρωπος της βροχής» του Μπάρι Λέβινσον αλλά και το «Εξαιρετικά δυνατά απίστευτα κοντά» του Στίβεν Ντάλντρεϊ στο οποίο ένα παιδί με σύνδρομο Ασπεργκερ μαθαίνει από τα μηνύματα στον τηλεφωνητή του σπιτιού του ότι ο πατέρας του σκοτώθηκε στους Διδύμους Πύργους την 11η Σεπτεμβρίου 2001. Πολύτιμο βοήθημα για τον Μ. Καρατζογιάννη ήταν επίσης το βιβλίο του Κρίστοφερ Γκίλμπερτ «Οδηγός για το σύνδρομο Ασπεργκερ» αλλά και μια επίσκεψη στο πλανητάριο το οποίο επισκέπτονται μια φορά την εβδομάδα παιδιά με το σύνδρομο Ασπεργκερ.\n«Μιλώντας με τα παιδιά κατάλαβα ότι είναι σαν να είναι εγκλωβισμένα σε έναν ρυθμό διαφορετικό από αυτόν που έχουν · την συχνότητα ενός διαφορετικού μικρόκοσμου» είπε ο ηθοποιός για την επαφή του με τα αυτιστικά παιδιά που συνάντησε. «Συχνά κάνουν πράξεις που εμείς δεν μπορούμε να καταλάβουμε. Εχουν αυτό το απρόβλεπτο που όμως τηρείται με συνέπεια.»\nΑνάμεσα στους θεατές που παρακολούθησαν την συζήτηση ήταν και ο κ. Δρακούλης Γιαννουκάκος, διευθυντής ερευνών στο Εργαστήριο Μοριακής Διαγνωστικής του Εθνικού Κέντρου Έρευνας Φυσικών Επιστημών «ΔΗΜΟΚΡΙΤΟΣ», ο οποίος είπε ότι «τα όρια του αυτισμού δεν είναι πλήρως ξεκαθαρισμένα. Όπως κάθε άνθρωπος είναι διαφορετικός, έτσι και στα παιδιά αυτά υπάρχουν διαβαθμίσεις. Υπάρχουν διαφορές στη νοητική στέρηση, αλλού είναι μικρή, άλλού μεγαλύτερη κ.ο.κ.» Το εντυπωσιακό πάντως είναι ότι όπως είπε ο κ. Γιαννουκάκος «το Ασπεργκερ είναι μια από τις καλύτερες περιπτώσεις αυτισμού.»\nΟ κ. Τζαμαριάς ξεκαθάρισε πάντως ότι η νευροφυσιολογία ορίζει ότι υπάρχει μια βλάβη, ίσως μια διαφορά στον εγκέφαλο των παιδιών αυτών που έχουν μαθηματική σκέψη όπως συμβαίνει με τον Κρίστοφερ. «Επομένως αυτό το απρόβλεπτο είναι απολύτως φυσιολογικό για τα ίδια τα παιδιά.» Και δεν πρέπει επίσης να ξεχνάμε ότι κάθε εποχή ορίζει τα πράγματα με διαφορετικό τρόπο.\nΠέραν όλων των παραπάνω πάντως, το γεγονός ότι η κυρία Χριστίνα Βαρβέρη, ψυχολόγος το επάγγελμα, ένιωσε απέραντη συγκίνηση _ως και βούρκωσε_ παρακολουθώντας την παράσταση, σημαίνει ότι ο στόχος όσων έχουν συμμετάσχει για την δημιουργία της, επιτεύχθηκε. Ισως το μεγαλύτερο προτέρημα της παράστασης να είναι τελικά ότι δεν λέει ψέματα. Οπως ακριβώς συμβαίνει με τον Κρίστοφερ. «Μου αρέσει που δεν λέει ποτέ ψέματα» κατέληξε ο Μάνος Καρατζογιάννης. «Γιατί σήμερα, το πρόβλημά μας είναι ότι ο ιδιωτικός εαυτός μας δεν συνάδει με τον δημόσιο. Ολοι μας, σαν κοινωνία, άλλο λέμε άλλο κάνουμε και άλλο λέμε ότι κάνουμε. Οχι όμως ο Κρίστοφερ.»\nΑγγέλων Βήμα, Σατωβριάνδου 36, τηλ. 210 5242211-13\nΠαρασκευή 20:00, Σαββατο 18:00, Κυριακη 20:30


Υποχρεωτική αναγραφή στοιχείων του κρέατος σε προϊόντα... - Flashnews.gr\nΥποχρεωτική αναγραφή στοιχείων του κρέατος σε προϊόντα διατροφής ζητά ο Ολάντ\nΟ γάλλος πρόεδρος, Φρανσουά Ολάντ, ζήτησε το Σάββατο να εφαρμοσθεί η υποχρεωτική αναγραφή στις ετικέτες και η εξειδικευμένη αναφορά των στοιχείων του κρέατος στα προπαρασκευασμένα εδέσματα, ώστε να διευκολύνεται ο εντοπισμός της προέλευσής τους, σε μία προσπάθεια να μην επαναληφθεί στην Ευρώπη το διατροφικό σκάνδαλο με το κρέας αλόγου.\n«Καθίσταται αναγκαία η δυνατότητα εντοπισμού της προέλευσης, αυτό είναι που εγώ απαιτώ από τις επαφές σε ευρωπαϊκό επίπεδο» δήλωσε ο Ολάντ.\nΥπενθυμίζεται ότι τη Δευτέρα οι ευρωπαίοι υπουργοί Γεωργίας θα προσπαθήσουν στις Βρυξέλλες να συμφωνήσουν στην αναγραφή των σχετικών στοιχείων στην ετικέτα.\n«Χρειαζόμαστε την υποχρεωτική αναγραφή στην ετικέτα των κρεάτων που χρησιμοποιούνται στην παρασκευή ετοίμων εδεσμάτων» πρόσθεσε ο Ολάντ, κατά την ομιλία του στην ετήσια Γεωργική Έκθεση στο Παρίσι.\nΟ ίδιος πρόσθεσε πως εν αναμονή μίας πανευρωπαϊκής νομοθεσίας, η Γαλλία θα ενθαρρύνει τις αυτόβουλες ιδιωτικές πρωτοβουλίες προς την κατεύθυνση της βελτίωσης στην αναγραφή στοιχείων στις ετικέτες.\nΕν τω μεταξύ, το γαλλικό υπουργείο Γεωργίας ανακοίνωσε ότι τρεις από τις έξι σορούς αλόγων που είχαν σταλεί από τη Βρετανία στη Γαλλία και που περιείχαν ίχνη φενυλοβουταζόνης έχουν καταλήξει στην αγορά κρέατος και «πιθανότατα» έχουν εισέλθει στην διατροφική αλυσίδα.\nΟ βρετανικός συναγερμός σήμανε εξαιρετικά αργά και αυτές οι σοροί, που έφθασαν στην χώρα τον Ιανουάριο «έχουν μετατραπεί» σε διατροφικά προϊόντα, επεσήμανε εκπρόσωπος του υπουργείου στο Γαλλικό Πρακτορείο.\nΤα προϊόντα αυτά που μπορούσαν να αποσυρθούν έχουν ήδη απομακρυνθεί από τα ράφια, όμως αρκετά άλλα πιθανώς να έχουν καταναλωθεί, πρόσθεσε η ίδια πηγή, τονίζοντας, πάντως, πως οι κίνδυνοι από την κατανάλωσή τους «είναι ελάχιστοι για την ανθρώπινη υγεία».\nΣάββατο, 23 Φεβρουαρίου 2013, 12:49


Η Ναρκοληψία – Ανάπτυξη Βρεφών και Παιδιών\nΤη διάγνωση και τη θεραπεία της ναρκοληψίας θα πρέπει να τις αναλαμβάνει ένας ειδικός στο τομέα του ύπνου (και συνεπώς εδώ η αναφορά σε αυτή θα είναι σύντομη). Ωστόσο, είναι σημαντικό να γνωρίζουν οι παιδοψυχίατροι αρκετά καλά τα κλινικά χαρακτηριστικά αυτής της διαταραχής, επειδή στα παιδιά η ναρκοληψία συχνά συγχέεται με άλλες νευρολογικές και ψυχιατρικές διαταραχές, όπως είναι: η επιληψία, η ΔΕΠΥ, οι διαταραχές της ψυχικής διάθεσης, και οι ψυχωτικές διαταραχές. Από αναδρομικές σειρές, με περιγραφές περιστατικών ναρκοληψίας, διαπιστώθηκε ότι το 1/3 περίπου των ενηλίκων με ναρκοληψία ανέφεραν την εμφάνισή της πριν από την ηλικία των 15 ετών και περίπου το 15% πριν από την ηλικία των 10 ετών.\nΗ υπερβολική, ανεξέλεγκτη υπνηλία στη διάρκεια της ημέραςθεωρείται το συχνότερο χαρακτηριστικό της ναρκοληψίας στα παιδιά της σχολικής ηλικίας αλλά, όπως επισημάνθηκε ήδη, η υπνηλία κατά τη διάρκεια της ημέρας αποτελεί την κλινική εκδήλωση και πολλών άλλων προβλημάτων του ύπνου, όπως είναι: η αϋπνία και η υπνική αποφρακτική άπνοια. Ένα περισσότερο ειδικό σύμπτωμα της ναρκοληψίας είναι η καταπληξία (η ξαφνική αδυναμία των μυών του σώματος, κυρίως του ποδιού, αλλά επίσης και εκείνων του προσώπου και του αυχένα, η οποία συχνά προκαλείται μετά από ένα έντονο συναίσθημα, και ιδίως το γέλιο). Στο 50% έως το 70% των περιστατικών η παιδική ναρκοληψία προβάλλει κλινικά με καταπληξία. Μπορεί επίσης να παρουσιάσουν, αλλά σε μικρότερη συχνότητα, παράλυση ύπνου και παραισθήσεις. Μόνο το 10% έως το 25% των σθενών εμφανίζουν, κατά τη διάρκεια της νόσου τους, και τα τέσσερα συμπτώματα (ανεξέλεγκτη υπνηλία στη διάρκεια της ημέρας, καταπληξία, παράλυση του ύπνου και παραισθήσεις). Αυτά τα συμπτώματα είναι το αποτέλεσμα μιας αιφνίδιας εμφάνισης του ύπνου REM στα άτομα που βρίσκονται σε εγρήγορση.\nΓια τη διάγνωση της ναρκοληψίας απαιτείται να γίνει ο εργαστηριακός έλεγχος του ύπνου, στον οποίο θα συμπεριλαμβάνονται η νυχτερινή πολύ-υπνογραφία και η δοκιμασία του πολλαπλού λανθάνοντος χρόνου του ύπνου.\nΗ θεραπευτική αγωγή της ναρκοληψίας στα παιδιά και τους έφηβους περιλαμβάνει, μαζί με τη φαρμακοθεραπεία, και τη καθιέρωση ενός τακτικού προγράμματος ύπνου, μέσω της παροχής μιας εκτενούς εκπαίδευσης στην υγιεινή του ύπνου και της εφαρμογής – όπου είναι δυνατόν – προγραμματισμένων απογευματινών ύπνων – υπνάκων. Η ναρκοληψία συνήθως αντιμετωπίζεται με τη λήψη ψυχοδιεγερτικών φαρμάκων


Ελληνοαμερικανός Γερουσιαστής στο «Ραντάρ»: «Δεν βγάζουμε άκρη με τον Τραμπ»\nΔημοσίευση 15 Οκτωβρίου 2019, 09:00 / Ανανεώθηκε 15 Οκτωβρίου 2019, 10:54\nΤι είπε ο Λεωνίδας Ραπτάκης για τις κυρώσεις του Τραμπ στην Τουρκία και τις επερχόμενες εκλογές στις ΗΠΑ\n«Έχουμε μεγάλο πρόβλημα με τον Τραμπ», δήλωσε στο «Ραντάρ» ο Γερουσιαστής της Πολιτείας του Ροντ Άιλαντ των ΗΠΑ, Λεωνίδας Ραπτάκης, ο οποίος αναφέρθηκε στις αποφάσεις του για τη Συρία και στις επικείμενες εκλογές που θα πραγματοποιηθούν σε 13 μήνες.\n«Έχουμε μεγάλο πρόβλημα με τον Τραμπ. Εμείς σαν βουλευτές είμαστε ξεχωριστά από την κυβέρνηση. Έχουμε έναν πρόεδρο που δεν είπε σε κανέναν τι σκέφτηκε σχετικά με τη Συρία, με το να παρατήσει τους Κούρδους που ήταν μαζί μας για να ξεκαθαρίσουμε το ISIS», δήλωσε μεταξύ άλλων στον Alpha 98,9 και τους Τάκη Χατζή και Δήμο Βερύκιο.\n«Αυτό 22 χρόνια εκλεγμένος δεν το έχω δει ποτέ ξανά. Κανένας πρόεδρος δεν υπήρχε που να μην έχει πάρει σύμβουλο, ή προσωπικό κλπ για να τον βοηθήσει. Σηκώθηκε ένα πρωί και σκέφτηκε θα κάνω τούτο. Έχει κινδυνεύσει και ο αμερικανικός στρατός που έχει μείνει στη Συρία και έχει ανακατέψει την εξωτερική πολιτική της Αμερικής. Με τον άνθρωπο αυτό δεν βγάζουμε άκρη», πρόσθεσε.\nΓια το αν μπορεί να αλλάξει η στρατηγική του Τραμπ: «Το Κογκρέσο έχει ακυρώσει τα F35, ετοιμαζόμαστε να βάλουμε οικονομικά σένξιον στην Τουρκία κλπ. Όμως μια μέρα μπορεί να σηκωθεί ο Τραμπ και να πει ότι θα τα προχωρήσει αν η Τουρκία μπει πάνω από 20χλμ πιο βαθιά στη Συρία. Εμείς έχουμε εργαλεία που μπορούμε να περάσουμε νόμο που να απαγορεύει στην Τουρκία σε κάποια θέματα, όμως ο Τραμπ μπορεί να θέσει βέτο».\nΓια τις εκλογές που θα γίνουν σε 13 μήνες: «Οι Ρεπουμπλικάνοι έχουν σταματήσει να τον υποστηρίζουν. Οι εκλογές είναι σε 13 μήνες. Οι δημοκρατικοί έχουν εμφύλιο πόλεμο, έχουμε πάει αριστερά το κόμμα και μόνο ο Μπάιντεν παραμένει στη μέση. Αν ο Τραμπ παραιτηθεί ο λαός θα πάει με τον Μπάιντεν. Ο Μπάιντεν είναι ο μόνος που έχει βγει και έχει πει σαν αντιπρόεδρος φίλος με την Ελλάδα και την Κύπρο. Αν βγει τα πράγματα θα αλλάξουν 180 μοίρες».


Τουρκία: Ενεργειακό σόου Ερντογάν | Capital\nΓΕΝΙΚΟΣ ΔΕΙΚΤΗΣ: 10:34 874,50 -0,14 -1,26 Τζίρος: 1,30 εκ€\nΣάββατο, 22-Αυγ-2020 09:05\nΜέσα από ένα καλοστημένο επικοινωνιακά σόου ο Ερντογάν ανακοίνωσε την ύπαρξη σημαντικού κοιτάσματος στη Μαύρη Θάλασσα. Σύμφωνα με την ανακοίνωση του Ρετζέπ Ταγίπ Ερντογάν το κοίτασμα μπορεί να δώσει 320 δισεκατομμύρια κυβικά μέτρα (bcm) φυσικό αέριο.\n"Ινσαλλάχ παρόμοια καλά νέα περιμένουμε και από τη Μεσόγειο", είπε και πρόσθεσε ότι τα γεωτρύπανα Φατίχ και Γιαβούζ έχουν κάνει εννιά γεωτρήσεις μέχρι τώρα στην Ανατολική Μεσόγειο και τη Μαύρη Θάλασσα. "Το έχουμε πει πολλές φορές, όποιος ψάχνει δεν σημαίνει ότι βρίσκει, αλλά αυτός που βρίσκει είναι αυτός που ψάχνει", δήλωσε.\nΟ Τούρκος Πρόεδρος είπε επίσης ότι με την ένταξη στο πρόγραμμα δραστηριοτήτων και του πλοίου Κανουνί μέχρι το τέλος του χρόνου, θα επιταχύνουν στις εργασίες στη Μεσόγειο. "Θα αφήσουμε μια σημαντική παρακαταθήκη στις νέες γενιές", είπε.\nΣτην Ανατολική Μεσόγειο, πρόσθεσε, θα ακολουθήσουμε διαφορετική κατεύθυνση, θα πούμε δηλαδή "στο πετρέλαιο, στο φυσικό αέριο, είμαστε κι εμείς".\nΟ Ακσόι στέλνει την ΕΕ σε Αθήνα και Λευκωσία\nΤις εκκλήσεις για νηφαλιότητα η ΕΕ πρέπει να τις κάνει προς την Ελλάδα και τη "νότια Κύπρο", όπως αναφέρθηκε στην ΚΔ, δήλωσε ο εκπρόσωπος Τύπου του τουρκικού ΥΠΕΞ λέγοντας πως αν η ΕΕ θέλει να είναι μέρος της διαδικασίας που στόχο έχει την ειρήνη, την ευημερία και την ασφάλεια στην ανατολική Μεσόγειο "πρέπει να είναι ειλικρινής και αντικειμενική".\nΌπως μεταδίδουν τα τουρκικά ΜΜΕ, ο Χαμί Ακσόι σε γραπτή δήλωσή του σχολίαζε το αποτέλεσμα της χθεσινής τηλεδιάσκεψης του Ευρωπαϊκού Συμβουλίου. Ο ίδιος είπε ότι η ΕΕ δεν πρέπει να απευθύνει τις εκκλήσεις για νηφαλιότητα προς την Τουρκία που είναι υπέρ του διαλόγου και της συνεργασίας, αλλά σε αυτούς που "εκμεταλλεύονται την αλληλεγγύη των χωρών-μελών, επιφέρουν ζημιά στα συμφέροντα της ΕΕ και είναι οι πλευρές που πραγματικά κλιμακώνουν την ένταση, η Ελλάδα και η ε/κ διοίκηση της νότιας Κύπρου", όπως αναφέρθηκε στην Κυπριακή Δημοκρατία.\nΟ κ. Ακσόι ανάφερε ότι για μια μόνιμη λύση στα προβλήματα χρειάζονται διαπραγματεύσεις στο πλαίσιο των σχέσεων καλής γειτονίας και του διεθνούς δικαίου, προσθέτοντας ταυτόχρονα ότι η Τουρκία, χωρίς να εγκαταλείψει τα δικαιώματά της, θα συνεχίζει να κάνει αμοιβαία θετικά βήματα έναντι στα σωστά βήματα που γίνονται προς αυτήν.


Νάξος – «Naxos Mountain Challenge»: Αναβολή του αγώνα μέχρι νεοτέρας – Androsportal – Η φωνή της Άνδρου\nΝάξος – «Naxos Mountain Challenge»: Αναβολή του αγώνα μέχρι νεοτέρας\n«Naxos Mountain Challenge»… Σε σύντομο χρονικό διάστημα κατάφερε να γίνει σημείο αναφοράς για τη Νάξο και δη την κεντρική, καθότι είχε ως βάση την ευρύτερη περιοχή του Σαγκρίου. Μάλιστα, φέτος (11-12 Απριλίου) ήταν έτοιμη η εκδήλωση να κάνει το βήμα παραπάνω … Ο λόγος; Μαζί με τον ποδηλατικό αγώνα της Κυριακής, πρόσθεσε και άλλη μια ημέρα για τους λάτρεις του ορεινού τρεξίματος προσφέροντας πλέον διαδρομές για μικρούς άλλα και για μεγάλους…. Οπότε Ποδήλατο, Ορεινό τρέξιμο και πεζοπορία σε μία ξεχωριστή μάχη για την κατάκτηση και της νίκης…\nΟμως. η ταχεία εξάπλωση του Κορωνοϊού ώθησε τους διοργανωτές της εκδήλωσης να προχωρήσουν σε αναβολή των αγώνων μέχρι νεοτέρας… Ο αγώνας ήταν σε συνδιοργάνωση με την Περιφέρεια Νοτίου Αιγαίου και τον Δήμο Νάξου και Μικρών Κυκλάδων. Σύμφωνα με την ανακοίνωση ο αγώνας θα διεξαχθεί σε νέα ημερομηνία που θα ανακοινωθεί τις επόμενες ημέρες.\n«Με αίσθημα ευθύνης απέναντι στους αθλητές, τις αθλήτριες και τους πολίτες του Νησιού, η διοργανώτρια επιτροπή αγώνα «Naxos Mountain Challenge» ανακοινώνει την αναβολή του μέχρι νεοτέρας προκειμένου να μην επεκταθούν φαινόμενα ανησυχίας, παράλληλα με το μέγιστο αγαθό, τη διαφύλαξη της Δημόσιας Υγείας.\nΟ αγώνας, που είναι σε συνδιοργάνωση με την Περιφέρεια Νοτίου Αιγαίου και τον Δήμο Νάξου και Μικρών Κυκλάδων, θα διεξαχθεί σε νέα ημερομηνία που θα ανακοινωθεί τις επόμενες ημέρες και θα γνωστοποιηθεί μέσω δελτίου τύπου».\nΠροηγούμενο: Διεύθυνση Δημόσιας Υγείας Κυκλάδων: Μέτρα πρόληψης στις επιχειρήσεις υγειονομικού ενδιαφέροντος\nΕπόμενο: Airbnb: Ακυρώσεις χωρίς χρέωση για κρατήσεις έως τις 14 Απριλίου


Στην Αίγυπτο ο Ισραηλινός ΥΠΕΞ για συνομιλίες «μόνιμης κατάπαυσης του πυρός» στη Γάζα – Kontasas.gr\nΣτην Αίγυπτο ο Ισραηλινός ΥΠΕΞ για συνομιλίες «μόνιμης κατάπαυσης του πυρός» στη Γάζα\nΟ Ισραηλινός υπουργός Εξωτερικών Γκάμπι Ασκενάζι έφτασε την Κυριακή στο Κάιρο για να συζητήσει με τον Αιγύπτιο ομόλογό του Σάμεχ Σούκρι την εγκαθίδρυση «μόνιμης εκεχειρίας» μεταξύ του Ισραήλ και των ηγετών της Χαμάς της Γάζας.\nΣε ανάρτηση στο λογαριασμό του στο twitter, ο Ασκενάζι έγραψε στα Αραβικά, Αγγλικά και Εβραϊκά ότι το ταξίδι του στο Κάιρο είναι η «πρώτη επίσημη επίσκεψη Ισραηλινού υπουργού Εξωτερικών εδώ και 13 χρόνια».\n«Θα συζητήσουμε για την εδραίωση μόνιμης κατάπαυσης του πυρός με τη Χαμάς, έναν μηχανισμό παροχής ανθρωπιστικής βοήθειας και την ανοικοδόμηση της Γάζας στην οποία κεντρικό ρόλο θα διαδραματίζει το εσωτερικό της κοινότητας», συμπλήρωσε ο ίδιος.\nΣημείωσε επίσης ότι η κυβέρνησή του ήταν «πλήρως δεσμευμένη» για τον επαναπατρισμό των Ισραηλινών κρατουμένων που κρατούνται από τη Χαμάς.\nΗ Αίγυπτος έπαιξε καθοριστικό ρόλο στη μεσολάβηση για την επίτευξη κατάπαυσης του πυρός νωρίτερα αυτό το μήνα μεταξύ των Ισραηλινών και της Χαμάς, τερματίζοντας 11 ημέρες σφοδρών μαχών.\nΑνώτεροι αξιωματούχοι ασφαλείας της Αιγύπτου επιβεβαίωσαν την Κυριακή στο AFP ότι ο αρχηγός της Χαμάς Ισμαήλ Χανίγιε θα ήταν επίσης στο Κάιρο για συζητήσεις, αλλά δεν έδωσε περισσότερες λεπτομέρειες.\nΤην ίδια ώρα, ο επικεφαλής υπηρεσιών πληροφοριών της Αιγύπτου Αμπάς Κάμελ που ηγείται μιας αντιπροσωπείας ασφαλείας υψηλού επιπέδου αναμένεται στο Ισραήλ και στα κατεχόμενα παλαιστινιακά εδάφη, πρόσθεσαν οι αξιωματούχοι.\n«Ο πρόεδρος Αμπντέλ Φατάχ αλ-Σίσι ανέθεσε στον γενικό επικεφαλής υπηρεσιών πληροφοριών να συζητήσει με τον Ισραηλινό πρωθυπουργό Μπενιαμίν Νετανιάχου και τις ενδιαφερόμενες αρχές για την καθιέρωση μόνιμης κατάπαυσης του πυρός και τις τελευταίες εξελίξεις στο Παλαιστινιακό μέτωπο», ανέφεραν.\nΟ Σίσι ανέθεσε επίσης στον Κάμελ να τερματίσει τους πολιτικούς διχασμούς μεταξύ των αντιπάλων στρατοπέδων, της Χαμάς στη Γάζα και της Φατάχ στη Δυτική Όχθη, ανέφεραν οι αξιωματούχοι.\nPrevious Previous post: ΣΟΚΑΡΙΣΤΙΚΟ, ΚΑΘΗΛΩΤΙΚΟ! Η ΨΥΧΟΛΟΓΟΣ ΤΗΣ ΚΑΡΟΛΑΙΝ ΑΠΟΚΑΛΥΨΕ ΤΟ ΚΙΝΗΤΡΟ ΤΗΣ ΔΟΛΟΦΟΝΙΑΣ – ΙΣΩΣ ΟΙ ΔΡΑΣΤΕΣ ΕΙΧΑΝ ΠΛΗΡΟΦΟΡΗΣΗ ΑΠΟ ΜΕΣΑ… – “Η ΚΑΡΟΛΑΙΝ ΕΛΕΓΕ ΠΑΝΤΟΥ ΟΤΙ…” – ΤΟ ΑΠΙΣΤΕΥΤΟ ΔΡΑΜΑ ΤΗΣ ΝΕΑΡΗΣ ΜΑΝΑΣ ΠΟΥ ΙΣΩΣ ΚΡΥΒΕΙ ΤΟ ΚΛΕΙΔΙ ΤΗΣ ΥΠΟΘΕΣΗΣ [ΒΙΝΤΕΟ]\nNext Next post: Κορωνοϊός: 907 νέα κρούσματα, 497 διασωληνωμένοι, 30 θάνατοι


Ρετιρέ για Σένατορς | Onsports.gr\nhome ΣπορUS SportsΡετιρέ για Σένατορς Κοινοποιήστε\nΡετιρέ για Σένατορς\tΣυντάκτης: Γιάννης Ασκούνης\nΔημοσίευση: Σάββατο, 17 Μαρτίου 2012 04.45\nΣτην πρώτη θέση της Northeast «ανέβηκαν» οι Ότουα Σένατορς κερδίζοντας με 2-1 στην παράταση τους Μόντρεαλ Κανάντιενς.\tΤο «χρυσό» γκολ σημειώθηκε από τον Filip Kuba στο 3:07 του έξτρα πεντάλεπτου. Αφού δέχθηκε ασίστ από τον Daniel Alfredsson, ο Kuba ξεπέρασε τον Carey Price, τερματοφύλακα των «χαμπς» με slap shot. Στο ίδιο γκολ, ο Erik Karlsson έφτασε στους 71 πόντους με την 52η του φετινή ασίστ. Στο 6:27 της τρίτης περιόδου, ο Colin Greening είχε ισοφαρίσει σε 1-1. Ακόμα, ο Tomas Plekanec σημείωσε shorthanded γκολ στο πρώτο 20λεπτο.


Λέβητας Thalia plus – Mytherm\nΚωδικός Thalia plus Κατηγορίες Θέρμανση, Λέβητες, Λέβητες Pellet Ετικέττες pellet, λέβητας, πρόγραμμα εξοικονομώ\nΗ σόμπα pellet νερού THALIA plus – COMPACT είναι η ιδανική λύση για θέρμανση οικιακών ή επαγγελματικών χώρων και τοποθέτηση σε εσωτερικό ή εξωτερικό χώρο (αποθήκη, λεβητοστάσιο, μπαλκόνι). Επιλέξτε το μοντέλο που καλύπτει τις ανάγκες σας και εμπιστευτείτε την σύγχρονη τεχνολογία και τον καινοτόμο σχεδιασμό της.\nΗ σόμπα pellet νερού ΤΗΑLIA plus – COMPACT ζεσταίνει ομοιόμορφα τον χώρο σας δημιουργώντας μια ευχάριστη ατμόσφαιρα.\nΕίναι εξοπλισμένη με όλα τα απαραίτητα ηλεκτρονικά και ηλεκτρικά συστήματα λειτουργίας και ασφαλείας (κυκλοφορητή, δοχείο διαστολής)για να παρέχει συνεχώς και απρόσκοπτα τις υπηρεσίες της. Διαθέτει αισθητήρα ελέγχου της παροχής αέρα airflow – formula technology– για καλύτερη καύση και οικονομία καυσίμου καθώς και μείωση των αναγκών για service, ελέγχοντας on-time την παροχή του αέρα για ασφαλή και οικονομική καύση.\nΥπάρχει δυνατότητα τοποθέτησης αυτόματου ή χειροκίνητου καθαρισμού τούμπων (extra)\nΚωδικός: MASTER MS PLUS\nΗ σειρά καυστήρων πέλλετ MS PLUS χρησιμοποιεί κομπρεσέρ αέρα για τον καθαρισμό των υπολειμμάτων καύσης και στάχτης ξύλοπέλλετ / άγροπέλλετ/ πυρηνόξυλου , από την εστία καύσης του καυστήρα.\nΛέβητας Hybosun HT


Αναδρομικά συνταξιούχων: Ποιοι θα τα λάβουν – Σε βάθος… πενταετίας οι επιστροφές για όσους θα τα δικαιούνται! – Crete Voice\nαπό cretevoice 07/06/2020, 11:38\nΣύμφωνα με τον Ελεύθερο Τύπο, η απόφαση αναμένεται να δημοσιοποιηθεί ως την πρώτη Παρασκευή του Ιουλίου, καθώς η τελευταία διάσκεψη του ΣτΕ για το θέμα των αναδρομικών έγινε αυτή την Παρασκευή\n(5/6) και θα επαναληφθεί για την τελική κρίση επί του ζητήματος την πρώτη Παρασκευή του Ιουλίου, χωρίς να αποκλείεται και η δημοσιοποίησή της στο τέλος Ιουνίου.\nΕκείνο που «παίζεται» μέχρι την τελευταία στιγμή είναι αν στην απόφασή τους θα «υποδείξουν» στην κυβέρνηση με έμμεσο τρόπο ότι τα δικαιούνται όλοι και όχι μόνον όσοι έκαναν αγωγές.\nΕνα σκεπτικό που αναπτύσσεται σε νομικούς κύκλους, με βάση όσα έχουν ως τώρα συζητηθεί, είναι ότι τα αναδρομικά ανήκουν σε όλους γιατί τις παράνομες μειώσεις τις είχαν και οι συνταξιούχοι που για διάφορους λόγους (οικονομικούς ή άλλους) δεν προσέφυγαν στα δικαστήρια.\nΑν υποδείξει ως δικαιούχους μόνον τους ενάγοντες, τότε θα τα δικαιούνται όσοι έκαναν αγωγές και δεν έχει παρέλθει 5ετής παραγραφή μέχρι τη δημοσίευση της νέας απόφασης του ΣτΕ.\nΑυτό σημαίνει ότι ακόμη και σήμερα οι συνταξιούχοι μπορούν να κάνουν αγωγή για να σιγουρέψουν τα αναδρομικά του 10μήνου 2015-2016. Αγωγές έχουν κάνει περί τους 250.000 συνταξιούχους, σχεδόν το 10% δηλαδή από όσους είχαν τις αντισυνταγματικές περικοπές.\nΣε αυτή την περίπτωση η απόφαση για αναδρομικά σε 2,5 εκατ. συνταξιούχους και όχι μόνο σε 250.000 με αγωγές θα είναι στα χέρια της κυβέρνησης και οι πληροφορίες λένε ως πιθανότερο σενάριο να αποφασιστεί η επιστροφή τους σε όλους τους συνταξιούχους.\nΑνάλογο προηγούμενο που πήραν όλοι αναδρομικά και όχι μόνον οι ενάγοντες συνταξιούχοι υπάρχει στα αναδρομικά του ΛΑΦΚΑ το 2004 που δόθηκαν σε όλους, στα αναδρομικά ειδικών μισθολογίων\nπου πληρώθηκαν με τον νόμο 4307 το 2014 με αυξήσεις σε όλους τους συνταξιούχους, αλλά και στα εφάπαξ υπόλοιπα αναδρομικών στα ειδικά μισθολόγια με τον νόμο 4575 του 2018.\n<Το υπουργείο Εργασίας που θα πάρει στα χέρια του την απόφαση λέει από τώρα ότι θα εφαρμόσει αυτό που θα πουν οι δικαστές.\nΑνησυχεί ήδη όμως από τα «καμπανάκια» της υστέρησης εσόδων του ΕΦΚΑ μια που εκκρεμεί η αναπλήρωση των εισφορών για περίπου 1 εκατ. μισθωτούς που είχαν αναστολή συμβάσεων.\nΗ τρύπα από τις εισφορές είναι περίπου 1,6 δισ. ευρώ αλλά είναι λογιστική καθώς υπάρχει νομοθετική πρόβλεψη για να πληρωθούν οι εισφορές από τον κρατικό προϋπολογισμό.\nΜέχρι στιγμής η πρόβλεψη δεν έχει υλοποιηθεί.\nΠηγή: Αναδρομικά συνταξιούχων: Ποιοι θα τα λάβουν – Σε βάθος… πενταετίας οι επιστροφές για όσους θα τα δικαιούνται!\ncretevoice 06/08/2020, 15:04\ncretevoice 19/05/2020, 15:26


Υπό την αιγίδα του Υπουργείου Παιδείας Αθήνα, 20 & 21 Οκτωβρίου PDF\nΥπό την αιγίδα του Υπουργείου Παιδείας Αθήνα, 20 & 21 Οκτωβρίου 2012\nDownload "http://synedrio9.com Υπό την αιγίδα του Υπουργείου Παιδείας Αθήνα, 20 & 21 Οκτωβρίου 2012"\n1 Η ΕΚΠΑΙΔΕΥΣΗ ΣΤΗΝ ΕΠΟΧΗ ΤΩΝ Τ.Π.Ε. Υπό την αιγίδα του Υπουργείου Παιδείας Αθήνα, 20 & 21 Οκτωβρίου 2012 ΤΑ ΠΡΑΚΤΙΚΑ ISBN:\n2 ιδακτική των ξένων γλωσσών και συνεργατική μάθηση υποστηριζόμενη από υπολογιστή (Παπαθεοδώρου Ελένη).. σελ ιδασκαλία με τη χρήση διαδραστικού πίνακα και πλατφόρμας ασύγχρονης εκπαίδευσης. Μελέτη περίπτωσης για τα μαθηματικά της Α Λυκείου (Σαράφης Ιωάννης, Πέρδος Αθανάσιος) σελ ιδασκαλία τοπικής ιστορίας με τη χρήση Τ.Π.Ε. Θεωρητική και πρακτική προσέγγιση (Κωλέττη Ελένη, Τασούλη Κωνστάντω). σελ ιδασκαλία των ΕΣΥ σε Νήπια, με την Αξιοποίηση Προσομοιώσεων (Φαρσάρη Ελένη, Πολυζώης Γεώργιος). σελ ιδάσκοντας το υποστηρικτικό μάθημα της Νέας Ελληνικής Γλώσσας στην Α' Λυκείου των Ε- ΠΑ.Λ με τη χρήση ΤΠΕ. Μια πρώτη αποτίμηση της νέας πραγματικότητας (Παπαναστασίου Α- σπασία).... σελ ιδάσκοντας Φυσικές Επιστήμες με τη χρήση συγχρόνων προγραμματιστικών περιβαλλόντων (Σπαή Αγγελική, Σφυρόερα Μαρία).. σελ Εκπαιδευτική ιστοσελίδα για την μάθηση από απόσταση της έννοιας του κλίματος και των διεργασιών του προσομοιώνοντας το μοντέλο του ενεργειακού ισοζυγίου (Αρτέμη Σταματία, Πολάτογλου Χαρίτων) σελ Ενσωμάτωση της επικαιρότητας στη σχολική τάξη και η οργάνωση ενός εκπαιδευτικού σεναρίου μέσα από μια πλατφόρμα wiki (Τραγαζίκης Παναγιώτης). σελ Εφαρμογή και αξιολόγηση ενός μικτού μοντέλου Φυσικής Αγωγής στη διδασκαλία του μαθήματος στο Λύκειο (Λαμπάκη Ολυμπία & Αυγερινός Ανδρέας). σελ Εφαρμογή της μεθόδου Jigsaw σε περιβάλλον Web 2.0 στη δευτεροβάθμια εκπαίδευση (Κεσσανίδης Στέλιος, Κατσούλας Κώστας) σελ Η αξιοποίηση των ΤΠΕ στη διοικητική υποστήριξη της εκπαίδευσης στα ημοτικά Σχολεία της Ανατολικής Αττικής (Μητρόπουλος Γεώργιος) σελ Η βιντεοδιάσκεψη στην τάξη Ξένης Γλώσσας. Μια νέα διδακτική πρόκληση. ( εβετζή Ελισάβετ & Παναγιωτίδης Παναγιώτης) σελ Η διαδικτυακή εκπαιδευτική πύλη του προγράμματος εκμάθησης της αγγλικής σε πρώιμη παιδική ηλικία (Π.Ε.Α.Π.) ( ενδρινού Βασιλική, Ζουγανέλη Καίτη, Παπαδοπούλου Σμαράγδα).σελ Η διδασκαλία της Γλώσσας μέσα από τα ψηφιακά μέσα επικοινωνίας (Καραδημητρίου Αχιλλέας, Μπρεντάνου Κατερίνα, Ρουμπής Νικόλαος). σελ Η διδασκαλία της ναυτικής ορολογίας με τη βοήθεια των νέων τεχνολογιών και του φωτοκολάζ (Ροφούζου Αιμιλία). σελ Η «έξυπνη» γενιά του ιαδικτύου: Web 3.0 ή Σημασιολογικός Ιστός (Semantic Web). (Λιόβας ημήτριος & Ευσταθίου Νικόλαος).. σελ Η κατευθυνόμενη και η ομαδοσυνεργατική διδακτική στρατηγική και η σημασία τους στην επιλογή των Τ.Π.Ε. ως εποπτικών μέσων στην Πρωτοβάθμια Εκπαίδευση (Καρούμπαλης Σπύρος, Kweskin Richard, Στέλλας Ζ. Ιάκωβος).. σελ\n3 Η Βιντεοδιάσκεψη στην Τάξη Ξένης Γλώσσας. Μια νέα διδακτική πρόκληση. Ελισάβετ Ντεβετζή Καθηγήτρια Αγγλικών, υποψήφια διδάκτορας Παναγιώτης Παναγιωτίδης Επίκουρος Καθηγητής, Αριστοτέλειο Πανεπιστήμιο Θεσσαλονίκης Σύνοψη Στο άρθρο αυτό παρουσιάζονται τα συμπεράσματα μιας σειράς εικονικών συναντήσεων που στόχο είχαν την εκμάθηση της δεύτερης ή ξένης γλώσσας (Second or Foreign Language Acquisition) με τη χρήση συστημάτων επικοινωνίας μέσω Η/Υ (Computer Mediated Communication). Πιο συγκεκριμένα, παρουσιάζονται τα συμπεράσματα μιας σειράς οπτικοακουστικών συνεδριών οι οποίες πραγματοποιήθηκαν με βιντεοδιάσκεψη μέσω Η/Υ (Desktop Videoconferencing) μεταξύ μιας τάξης ελληνικού σχολείου και μιας τάξης γαλλόφωνων μαθητών της Αγγλικής ως ξένης γλώσσας (English as a Foreign Language) στη Γαλλία. Στις συνεδρίες δόθηκε προσοχή στις αναγκαίες τεχνικές παραμέτρους, στα πολιτισμικά στοιχεία και τους μηχανισμούς ή τις στρατηγικές διάδρασης, καθώς και στις παιδαγωγικές τους επιπτώσεις. Στόχος της διαδικασίας, ήταν η αναζήτηση τρόπων βέλτιστης χρήσης της βιντεοδιάσκεψης σε μια τάξη εκμάθησης της ξένης γλώσσας, η καταγραφή και ανάλυση των παραμέτρων που επηρεάζουν την ενσωμάτωση της στη διδακτική διαδικασία και η εξαγωγή χρήσιμων συμπερασμάτων για τη διδακτική πρακτική και την περαιτέρω έρευνα. Λέξεις κλειδιά: Επικοινωνία μέσω Η/Υ (CMC), βιντεοδιάσκεψη μέσω σταθερού Η/Υ (DTVC), εκμάθηση δεύτερης/ξένης γλώσσας (SLA/FLA), γλωσσική διδασκαλία, η Αγγλική ως ξένη γλώσσα (EFL) Εισαγωγή Σύγχρονη επικοινωνία μέσω Η/Υ Όπως αναφέρεται στη S. Herring (1996), «η επικοινωνία μέσω Η/Υ (εφεξής CMC) είναι [ ] δραστηριότητα που μερικές δεκαετίες πιο πίσω παρέμενε άγνωστη στο ευρύτερο κοινό και χρησιμοποιείτο από τις κυβερνητικές και ακαδημαϊκές ελίτ ανά τον κόσμο». Σήμερα που το world wide web αποτελεί μέρος της καθημερινής ανθρώπινης δραστηριότητας, η επικοινωνία αυτού του τύπου επιδεικνύει μια εξαιρετική δυναμική, αφού είναι αναπόσπαστο μέρος της φιλοσοφίας των κινητών τηλεφώνων και των νέου τύπου φορητών συσκευών. Η CMC μπορεί να είναι ασύγχρονη (Asynchronous) ή σύγχρονη (Synchronous CMC, εφεξής SCMC). H πρώτη μπορεί να έχει τη μορφή ενός ή μιας απάντησης σε «συνομιλία» στο πλαίσιο ενός forum, ενώ η δεύτερη μπορεί να είναι επικοινωνία σε γραπτή μορφή μόνο (π.χ.\n4 άμεσα γραπτά μηνύματα - chat), σε γραπτή μορφή με την προσθήκη ήχου, ή οπτικοακουστική επικοινωνία πραγματικού χρόνου που συνδυάζει γραπτό μήνυμα, ήχο και βίντεο, επίσης γνωστή ως βιντεοδιάσκεψη (Desktop Videoconferencing, εφεξής DTVC). Αυτός ο τελευταίος τύπος SCMC μπορεί να πραγματοποιηθεί με τη χρήση δημοφιλών λογισμικών επικοινωνίας και προσφέρει τις μεγαλύτερες δυνατότητες ενώ ταυτόχρονα αποτελεί και τη μεγαλύτερη πρόκληση όσον αφορά τις τεχνικές προϋποθέσεις. Εκπαίδευση και διάδραση μέσω Η/Υ Έχει ειπωθεί ότι η τεχνολογία αποτελεί μια πρόκληση για τις πεποιθήσεις των ανθρώπων ως προς το τι σημαίνει εκπαίδευση (Morrison and Oblinger, 2002: 2, in Thurlow, C., Lengel, L., Tomic, A., 2004). Καθώς τα εθνικά εκπαιδευτικά συστήματα παγκοσμίως έχουν ήδη ενσωματώσει τις τεχνολογίες της πληροφορίας στα αντίστοιχα εκπαιδευτικά τους προγράμματα, η CMC και η SCMC έχουν ήδη επιφέρει αλλαγές στον τρόπο που οι άνθρωποι μαθαίνουν, συνδέοντάς τους μέσα από τεράστιες αποστάσεις και διαφορετικές χρονικές ζώνες. Στο πεδίο της εκμάθησης της δεύτερης ή ξένης γλώσσας (εφεξής SLA και FLA αντίστοιχα), η CMC πραγματοποιείται κυρίως με ανταλλαγή s, όπου οι μαθητές συμμετέχουν σε α- νταλλαγή γραπτών ασύγχρονων μηνυμάτων με άλλους μαθητές, μάθηση εξ αποστάσεως (distance learning) και βιντεοδιάσκεψη, τις περισσότερες φορές ωστόσο σε επίπεδο τάξης (με χρήση projector). Και ενώ η ένας-προς-έναν DTVC μπορεί να λειτουργήσει ως υποκατάστατο για την πρόσωπο-με-πρόσωπο επικοινωνία (Face-to-Face, εφεξής FtF), μπορεί ανάλογα με την επιλεγμένη τεχνολογία DTVC (βλ. παρακάτω, κεφ. «τεχνολογικές επιλογές») να αποδειχθεί ιδιαίτερα δαπανηρή (O'Dowd 2000: 49). Σχετικές έρευνες έχουν δείξει ότι η επίδραση της CMC στην SLA έχει αποδειχθεί μάλλον θετική στη γραπτή παραγωγή των μαθητών στην ξένη γλώσσα (L2), σε σύγκριση με την επίδοσή τους σε ένα FtF προφορικό περιβάλλον. Σαφώς, ένα άμεσο πλεονέκτημα που προέρχεται από τη χρήση CMC στην SLA είναι ότι επιτρέπει στους μαθητευόμενους να έρθουν σε επαφή με φυσικούς ομιλητές και τη γλώσσαστόχο, προωθώντας έτσι την ανάπτυξη της διαπολιτισμικής συνείδησης και της επικοινωνιακής δεξιότητας (O'Dowd 2000: 49). Η αποτελεσματική DTVC εξαρτάται επίσης από την ποιότητα/ταχύτητα σύνδεσης στο διαδίκτυο. Σύμφωνα με τον Rutter (1984) τυχόν προβλήματα σύνδεσης συνεπάγονται περιορισμένη οπτική επαφή, άρα και περιορισμένες κοινωνικές (εξωγλωσσικές) ενδείξεις που συνήθως υπάρχουν κατά τις FtF επαφές, οδηγώντας σε περαιτέρω ψυχολογική απόσταση μεταξύ των συνομιλητών, σε πιο απρόσωπο περιεχόμενο και ένα λιγότερο αυθόρμητο ύφος στην διάδραση (O'Dowd 2000: 51). Σχέδιο Όπως αναφέρθηκε πιο πάνω, κύριος σκοπός της παρούσας μελέτης ήταν η δοκιμή και βελτίωση της διαδικασίας εφαρμογής ενός σεναρίου SLA με βιντεοδιάσκεψη στην πραγματικότητα της τάξης. Κατά την προετοιμασία ενός παρόμοιου προγράμματος, υπάρχουν αρκετά θέματα που πρέπει να αντιμετωπισθούν. Πρόκειται για θέματα οργανωτικά, τεχνικά και παιδαγωγικά.\n5 Το πρώτο βήμα στο σχεδιασμό ενός προγράμματος σαν αυτό, είναι η αναζήτηση συνεργασίας με ενδιαφερόμενα μέρη. Για να εξασφαλιστεί συνεργασία με δημόσια σχολεία στο ε- ξωτερικό, πραγματοποιήθηκε έρευνα τόσο μέσω του διαδικτύου, σε ιστοσελίδες και fora (e-pals, e-twinning, The Mixxer κ.ά.) όσο και στη σχετική βιβλιογραφία, από όπου και συγκεντρώθηκαν χρήσιμες πληροφορίες που συνέβαλαν στη λήψη αποφάσεων. Κύριος στόχος ήταν να εξασφαλιστεί συνεργασία με σχολεία οι μαθητές των οποίων είτε ήταν φυσικοί ή μη φυσικοί ομιλητές της αγγλικής, αλλά και διαφορετικής εθνικότητας από την ελληνική. Για λόγους που μπορούμε μόνο να εικάσουμε δεν υπήρξε ανταπόκριση από βρετανικά σχολεία. Από τα ενδιαφερόμενα σχολεία επιλέχθηκαν δύο γυμνάσια: ένα στο Παρίσι (Γαλλία) και ένα στην Ατλάντα (ΗΠΑ), παρόλο που στην τελευταία περίπτωση ήταν προφανές ότι η διαφορά χρονικής ζώνης θα έθετε επιπλέον τεχνικά και διαδικαστικά προβλήματα. Για λόγους ωστόσο που δεν μπορούν να αναλυθούν εδώ, το αμερικανικό πρόγραμμα δεν θα περιληφθεί στην παρούσα έκθεση. Επισημαίνεται εδώ, ότι τα συνεργαζόμενα σχολεία Ελλάδας - Γαλλίας δεν διέθεταν πλήρως εξοπλισμένα εργαστήρια Η/Υ κατά τις βιντεοδιασκέψεις. Επίσης, οι μαθητές που πήραν μέρος το έκαναν εθελοντικά. Τεχνολογικές επιλογές Όπως είναι γνωστό, μια σύνδεση DTVC μπορεί να περιορίζεται σε σύγχρονη οπτικοακουστική επικοινωνία μεταξύ δύο μερών, ή να εμπλέκει περισσότερους από δύο συμμετέχοντες οι οποίοι θα συνομιλούν και θα συνεργάζονται, διαμοιραζόμενοι έγγραφα (screen/file sharing) ή χρησιμοποιώντας κοινούς πόρους (πχ. whiteboard). Από τεχνολογικής άποψης, υπάρχουν διάφορες λύσεις για μια εφαρμογή SCMC και ποικίλουν τόσο σε δυνατότητες, όσο και στις αναγκαίες υποδομές και φυσικά το κόστος. Από πλευράς φυσικής τηλεπικοινωνιακής υποδομής οι δυνατότητες είναι δύο: - Απευθείας χρήση τηλεφωνικών γραμμών PSTN or ISDN (H320 Protocol) - Χρήση του Internet (IP Videoconferencing H323 Protocol) Η πρώτη λύση υπόσχεται σταθερή και, ειδικά στην περίπτωση του ISDN, υψηλή ποιότητα υπηρεσιών (QoS), κάτι που θα εξασφάλιζε ιδανικές συνθήκες. Ωστόσο, αφενός απαιτεί ειδικά εξοπλισμένες αίθουσες, κάτι που στην πλειοψηφία των ελληνικών σχολείων δεν είναι διαθέσιμο και, αφετέρου, έχει υψηλό κόστος, αφού η χρέωση είναι αυτή της τηλεφωνίας (πολλών γραμμών ταυτόχρονα στην περίπτωση του ISDN). Η δεύτερη λύση (IP DTVC), προσφέρει απρόβλεπτη και συνήθως κατώτερη ποιότητα επικοινωνίας, αλλά έχει μικρότερο κόστος (μηνιαίο πάγιο σύνδεσης), δεν απαιτεί ειδικές εγκαταστάσεις και είναι προσβάσιμη με μια γρήγορη σύνδεση στο διαδίκτυο (πχ. ADSL2). Συνεπώς, η επιλογή της δεύτερης λύσης (H323) ήταν επιβεβλημένη, αλλά ταυτόχρονα και πιο ενδιαφέρουσα, αφού ένα πείραμα βασισμένο σε αυτήν την τεχνολογία, θα προσέφερε περισσότερο ρεαλιστικά συμπεράσματα σε ότι αφορά τη δοκιμή συνδέσεων DTVC μεταξύ απομακρυσμένων τάξεων.\n6 Στην περίπτωση του H323 DTVC, οι διαθέσιμες επιλογές είναι ποικίλες. Από τη στιγμή όμως που το κόστος υπήρξε καθοριστικός παράγοντας, δεν εξετάστηκαν καθόλου τα εξειδικευμένα συστήματα (dedicated systems) που υπάρχουν στην αγορά και προσφέρουν ολοκληρωμένες λύσεις hardware και software. Η έρευνα περιορίστηκε σε λογισμικά συμβατά με οποιονδήποτε H/Y, τα οποία με τα απαραίτητα add-ons (κάμερας, μικροφώνου και λογισμικού) μπορούν να τον μετατρέψουν σε μονάδα υποστήριξης DTVC. Και σε αυτήν την περίπτωση υπάρχουν αρκετές διαθέσιμες επιλογές: - Instant Messaging Clients με δυνατότητες video chat, π.χ. Windows Live Messenger - Εφαρμογές Voice over IP (VoIP), π.χ. Skype ή Google Voice - Ειδικό λογισμικό DTVC, όπως το Safari Montage Live, ένα προσανατολισμένο στην εκπαίδευση λογισμικό IP τηλεδιάσκεψης και συνεργασίας το οποίο προσφέρει ηχητικό και οπτικό chat, εξελιγμένες δυνατότητες διαμοιρασμού οθόνης και εκπομπή video προς όλους (broadcast) από τον κεντρικό υπολογιστή. Το SML, χρησιμοποιεί έναν εξειδικευμένο server και κάποιο ιδιωτικό δίκτυο (WAN) ή φυσικά το - δημόσιο - διαδίκτυο για να διευκολύνει διαδραστικές ομαδικές συνομιλίες μεταξύ δύο ή περισσότερων σημείων εκπομπής. - Υπηρεσίες Web Conferencing με εξειδικευμένο λογισμικό (όπως τα oovoo, ivisit, Webex και Megameeting). Αυτές οι υπηρεσίες, συνήθως φιλοξενούνται από έναν web server ελεγχόμενο από μια επιχείρηση. Όλες οι υπηρεσίες της κατηγορίας αυτής, προσφέρουν μεταξύ άλλων οπτικοακουστική επικοινωνία μεταξύ περισσότερων των δύο συμμετεχόντων. - Ιστότοπους με επί τόπου υπηρεσίες DTVC (όπως το videoconference.com που επιτρέπει τη δημιουργία ενός στιγμιαίου ιδιωτικού «δωματίου» όπου ο χρήστης μπορεί να έχει μια οπτικοακουστική «συνάντηση» με απομακρυσμένους χρήστες). Οι παραπάνω λύσεις καλύπτουν τις βασικές απαιτήσεις τηλεδιάσκεψης και η επιλογή μιας εξ αυτών εξαρτάται από τις συνθήκες και τις συγκεκριμένες απαιτήσεις κάθε περίπτωσης. Σε ότι αφορά το συγκεκριμένο πείραμα, ήταν γνωστό εξ αρχής ότι οι συνεδρίες (DTVC sessions) θα γίνονταν σε τάξεις με έναν Η/Υ, άρα δεν υπήρχε η απαίτηση ταυτόχρονης σύνδεσης περισσότερων από δύο συνομιλητών. Επίσης, στη φάση αυτή οι συνομιλίες δεν θα απαιτούσαν κάποιου είδους συνεργασία σε συγκεκριμένα projects, οπότε δεν ήταν απαραίτητο το λογισμικό να διαθέτει δυνατότητες διαμοιρασμού οθόνης ή αρχείων. Με βάση τα παραπάνω, επιλέχθηκε κάποιο από τα λογισμικά VoIP στη βασική του ελεύθερη έκδοση και συγκεκριμένα το Skype, με 663 εκατομμύρια ενεργούς χρήστες (Σεπτέμβριος 2011) και συνεπώς ιδιαίτερα αυξημένη πιθανότητα εξοικείωσης με αυτό των χρηστών τόσο στην Ελλάδα όσο και στη Γαλλία και Αμερική. Για ευνόητους λόγους (περαιτέρω ανάλυση και αξιολόγηση των συνομιλιών), κρίθηκε απαραίτητη η χρήση κάποιου λογισμικού καταγραφής των συνδιασκέψεων (conference\n7 recording software). Για το σκοπό αυτό επιλέχθηκε το Pamela Call Recorder, το οποίο λειτουργεί σαν add-on στο Skype και εγγυάται λιγότερες τεχνικές δυσκολίες. Περιγραφή των βιντεοδιασκέψεων με τη γαλλική πλευρά Υποκείμενα Ελληνικό σχολείο: ένα δημόσιο λύκειο σε μια μικρή πόλη στη βόρειο Ελλάδα. Η καθηγήτρια αγγλικών-ερευνήτρια ήταν ο συντονιστής του προγράμματος. Οι Έλληνες μαθητές ήταν περίπου ετών και το επίπεδό τους στην αγγλική μεταξύ Α2 - Β2+, σύμφωνα με το ΚΕΠΑ. Γαλλικό σχολείο: ένα δημόσιο γυμνάσιο/λύκειο στο κέντρο του Παρισιού. Η καθηγήτρια αγγλικών ήταν ο κύριος συντονιστής, με επικουρία από Αμερικανό βοηθό καθηγητή. Οι Γάλλοι μαθητές ήταν περίπου 15 ετών και το επίπεδο της αγγλικής μεταξύ Α2 - Β1, σύμφωνα με το ΚΕΠΑ. Εξοπλισμός και υλικά - Υπολογιστές και εξοπλισμός: φορητός Η/Υ και επιτραπέζιοι Η/Υ, ηχεία, ακουστικά με μικρόφωνα, κάμερες. - Λογισμικό επικοινωνίας: Skype (γραπτά μηνύματα, ήχος και βίντεο) - Λογισμικό καταγραφής ήχου: Pamela call recorder/skype extras (δωρεάν έκδοση) - Ταχύτητα σύνδεσης στο διαδίκτυο: Ελλάδα: 1Mbps, Γαλλία: 8 Mbps - Ερωτηματολόγιο (φυλλάδια): δραστηριότητα ανταλλαγής πληροφοριών με τους ξένους συνομιλητές σε μορφή πλέγματος με κενά. - Σύντομο ερωτηματολόγιο: ερωτήσεις για τις σκέψεις των μαθητών για συγκεκριμένες πτυχές του πειράματος. Διαδικασία Πραγματοποιήθηκαν πέντε βιντεοδιασκέψεις μεταξύ των δύο συμμετεχόντων, σε μια περίοδο περίπου δύο μηνών (Μάρτιος - Μάιος 2009). α. Περιβάλλον: και οι πέντε βιντεοδιασκέψεις πραγματοποιήθηκαν με τους προσωπικούς φορητούς Η/Υ της καθηγητριών αγγλικών στη Γαλλία και την Ελλάδα. Το παιδαγωγικό σχήμα ήταν επικοινωνία μη φυσικών- φυσικών ομιλητών (NNS-NNS) και ξεκίνησε ως σχήμα ένας-προς-έναν (αρχικά μεταξύ των δύο καθηγητριών), εξελίχθηκε σε σχήμα ενός-προςπολλούς (μεταξύ της Ελληνίδας καθηγήτριας και της ομάδας Γάλλων μαθητών, με τη βοήθεια της καθηγήτριάς τους και του Αμερικανού βοηθού της) και κατέληξε σε σχήμα πολλώνπρος-πολλούς (μεταξύ της ομάδας Ελλήνων μαθητών (4) και της γαλλικής ομάδας (20), και πάλι με τη βοήθεια των δύο καθηγητριών) καθώς η υποδομή αναβαθμιζόταν σε ό τι αφορά στον εξοπλισμό και συντονισμό των δύο ομάδων. Η διάρκεια κάθε συνεδρίας ήταν περίπου 15-20, με εξαίρεση την τελευταία που διήρκησε πάνω από μια ώρα, καθώς υπήρξε επιπλέον διαθέσιμος χρόνος από τη γαλλική πλευρά. β. Σκοπός: ο σκοπός κάθε συνεδρίας ήταν τεχνικός, παιδαγωγικός ή και τα δύο και διαφοροποιούνταν ανάλογα με το αντίστοιχο στάδιο: από εξοικείωση με τον εξοπλισμό και τις δυνατότητες των λογισμικών μέχρι τη δοκιμή των τεχνικών δυνατοτήτων των δύο σχολείων\n8 (εξοπλισμός και διάταξη εργαστηρίου Η/Υ, σύνδεση διαδικτύου, βιωσιμότητα επικοινωνίας μέσω των επιλεγμένων λογισμικών, λειτουργικότητα λοιπού εξοπλισμού, π.χ. ακουστικά κ.α.) και τη μύηση των μαθητών στη διαδικασία επικοινωνίας (έλεγχος διαφορών που μπορούσαν να οφείλονται στο γλωσσικό επίπεδο, τη συμπεριφορά στην τάξη, παρακολούθηση και έλεγχος της λεκτικής -και όχι μόνο- συμπεριφοράς των μαθητών κατά τη χρήση του λογισμικού επικοινωνίας με τους συνεργάτες τους). γ. Περιεχόμενο: η δραστηριότητα σε κάθε συνεδρία διαφοροποιούνταν ανάλογα με το επίπεδο οργάνωσης και την πρόοδο του προγράμματος (από ελεύθερη συζήτηση μέχρι χρήση σύντομου ερωτηματολόγιου που δημιουργήθηκε από τους μαθητές), ενώ στο τελικό στάδιο δόθηκε στους μαθητές από τις καθηγήτριες ερωτηματολόγιο με μορφή πλέγματος, για την εκτέλεση μιας δομημένης άσκησης ανταλλαγής συγκεκριμένων πληροφοριών. δ. Ανάλυση: η ποιότητα ήχου και βίντεο κατά τη διάρκεια των συνεδριών κυμάνθηκε από άριστη έως καλή συνολικά, καθώς αυξάνονταν οι απαιτήσεις, προκειμένου να ευθυγραμμιστεί το πρόγραμμα με τον αρχικό σχεδιασμό. Υπήρξαν τεχνικές, διαδικαστικές και επικοινωνιακές δυσκολίες που προσέφεραν πολύτιμες πληροφορίες και εμπειρία για την αντιμετώπιση παρόμοιων μελλοντικών προβλημάτων (αποτυχία βιντεοκλήσης και σύνδεσης στο διαδίκτυο, ζητήματα προτεραιότητας κατά τη συνομιλία, ανάρμοστη συμπεριφορά μαθητών, εξωγλωσσικές παράμετροι, επίβλεψη από καθηγητή κ.λπ.). Η ανταπόκριση των μαθητών υπήρξε ενθουσιώδης και ανέφεραν ότι απόλαυσαν την εμπειρία, αξιολογώντας τη συμμετοχή τους σε αυτό το είδος SCMC ως ιδιαίτερα ελκυστική και διαδραστική. Προτιμώμενα θέματα ήταν εκείνα με τα οποία μπορούσαν να ταυτιστούν, καθώς αφορούσαν στην πραγματική τους ζωή, όπως διαπολιτισμικά θέματα, ακόμη και πολιτική επικαιρότητα. Οι μαθητές χαρακτηριστικά είπαν ότι θα ήταν ενδιαφέρον να γνωρίσουν ένα μαθητή «από άλλη χώρα» και να μιλήσουν για τη σχολική ζωή, τη μουσική, το θέατρο, τα χόμπι, τα αθλήματα κ.λπ. και ότι θα τους βοηθούσε να βελτιώσουν τα αγγλικά τους, καθώς θα είχαν την ευκαιρία να ακούσουν μια «διαφορετική προφορά». Επίσης, ανέφεραν ότι προτιμούν αυτό το είδος επικοινωνίας, επειδή είναι κάτι πολύ διαφορετικό από αυτό που συνήθως συμβαίνει στην τάξη (σχολικό εγχειρίδιο κλπ.) και ότι θα ήθελαν να συζητήσουν τις διαφορές μεταξύ των χωρών. Τέλος, απάντησαν θετικά στο ερώτημα εάν η λειτουργία του βίντεο προωθεί την επικοινωνία, διότι κατά τη γνώμη τους, είναι πιο ενδιαφέρον να μιλούν με ένα «πραγματικό πρόσωπο», γιατί «μπορώ να σε δω, δεν είσαι απλά μια φωνή», παρά απλά να ακούν ένα ηχογραφημένο CD. Οι παραπάνω διαπιστώσεις επιβεβαιώνουν την υπόθεση που έγινε νωρίτερα, ότι τα παιδιά απολαμβάνουν τη συζήτηση με διαπολιτισμικό περιεχόμενο. Επισημάνθηκε επίσης ότι θα ήταν ενδιαφέρον να διερευνηθεί ο τρόπος με τον οποίο η αγγλική χρησιμοποιείται και γίνεται αντιληπτή ως «lingua franca» από τα εκατομμύρια των φυσικών και μη ομιλητών της σε όλο τον κόσμο. Ένα επιπλέον ενδιαφέρον εύρημα είναι ότι η SCMC φάνηκε πιο ελκυστική στους μαθητές, σε σύγκριση με το σχολικό εγχειρίδιο, πιθανόν λόγω της διαδραστικής φύση της, κάτι που κατά κανόνα απουσιάζει από την τάξη. Στην παρούσα φάση του προγράμματος, η χρήση της νέας τεχνολογίας έγινε με τον «παραδοσιακό» τρόπο. Σε επόμενη φάση (η οποία ήδη είναι σε εξέλιξη), κάθε μαθητής θα συμμετέχει σε ιδιωτική επικοινωνία (ένας-προς-έναν) με μαθητή της ίδιας ηλικίας, χωρίς το βάρος της «άγρυπνης ματιάς» του δασκάλου και των συμμαθητών τους. Σύμφωνα με τον σχεδια-\n9 σμό, στους μαθητές θα δοθούν δομημένες δραστηριότητες, κάτι που αναμένεται να ενθαρρύνει τους διστακτικότερους να συμμετάσχουν ενεργά, χωρίς να αισθάνονται την ανάγκη να καταφύγουν σε ανάρμοστες συμπεριφορές. Συνολικά, οι μαθητές βρήκαν «κοινό έδαφος» συνομιλώντας με μαθητές του ιδίου φύλου, καθώς ανέκυπταν περισσότερα θέματα κοινού ενδιαφέροντος, με τα κορίτσια να υπερέχουν στην προθυμία συμμετοχής σε σχέση με τα αγόρια. Σε μια περίπτωση, ωστόσο, μια Γαλλίδα μαθήτρια προσφέρθηκε για συνομιλία με αγόρι της ελληνικής ομάδας, που προηγουμένως είχε σημειώσει ανάρμοστη συμπεριφορά. Το γεγονός αυτό φάνηκε ότι βελτίωσε αισθητά τη συμμετοχή και συνολική συμπεριφορά του αγοριού, αναδεικνύοντας ότι και ο συνδυασμός διαφορετικών φύλων μπορεί να λειτουργήσει θετικά. Παρά τα τεχνικά προβλήματα, οι μαθητές έκαναν ζωηρές συζητήσεις, εκφράζοντας ενθουσιασμό για την εμπειρία και την επιθυμία για συμμετοχή τους στο πείραμα σε περίπτωση μελλοντικής επανάληψής του, παρόλο που αρχικά είχαν επιδείξει σχετική απροθυμία α- κόμη και πλήξη για συμμετοχή, και γνώριζαν ότι το σχολικό τους πρόγραμμα θα ήταν βεβαρυμένο. Συμπεράσματα Η σειρά συνεδριών DTVC μεταξύ των δύο σχολείων, οι οποίες περιγράφηκαν στις προηγούμενες παραγράφους, απέδωσε κάποιες χρήσιμες πληροφορίες για την αντιμετώπιση διαδικαστικών, τεχνικών και παιδαγωγικών ζητημάτων. Παράλληλα, η εμπειρία αποδείχθηκε θετική και ενθαρρυντική για εκπαιδευτές και μαθητές. Οργανωτικά και διαδικαστικά ζητήματα - Η αναζήτηση συνεργασιών μπορεί να αποδειχθεί δύσκολη υπόθεση και καθιστά επιτακτική την ανάγκη για μια ανοικτή βάση δεδομένων για εκπαιδευτικούς, ερευνητές κλπ. που θα διευκολύνει την εύρεση συνεργατών για SCMC εκπαιδευτικά και ερευνητικά προγράμματα, ή άλλους συναφείς σκοπούς. - Ο συντονισμός σχολικών τάξεων διαφορετικών χωρών (ιδιαίτερα διαφορετικών ηπείρων) μπορεί να είναι εξαιρετικά δύσκολος από την άποψη της χρονικής ζώνης και των σχολικών προγραμμάτων. Η χρονική στιγμή της σύνδεσης μπορεί επίσης να είναι ένας καθοριστικός παράγοντας για την ποιότητα της σύνδεσης, καθώς η ευρυζωνικότητα μπορεί να υποβαθμιστεί σημαντικά κατά τις «ώρες αιχμής». - Είναι σημαντική η ύπαρξη εναλλακτικού σχεδίου (plan Β) για περιπτώσεις έκτακτης ανάγκης (π.χ. αποτυχία σύνδεσης στο διαδίκτυο). Παρόλο που ίσως δεν φαίνεται ως αξιόλογο ερευνητικό εύρημα, είναι σημαντικό να έχουμε πάντα υπόψη ότι τα πράγματα μπορεί να πάνε στραβά για διάφορους λόγους. - Είναι απαραίτητη η επίσημη έγκριση από το Υπουργείο Παιδείας προκειμένου να επιτραπούν οι απαραίτητες οργανωτικές ρυθμίσεις ή αλλαγές στα σχολεία που συμμετέχουν. Τεχνικά ζητήματα - Είναι απαραίτητος ο ενδελεχής έλεγχος της διαθεσιμότητας και καταλληλότητας των Η/Υ, του λογισμικού και της σύνδεσης.\n10 - Είναι σημαντική η αναβάθμιση της ταχύτητας σύνδεσης στο διαδίκτυο σε επίπεδα ADSL2 (ταχύτητες μέχρι 24 mbps), ώστε να υποστηρίζεται όσο το δυνατόν καλύτερα η μετάδοση ήχου και εικόνας σε πραγματικό χρόνο. - Οι Η/Υ πρέπει να είναι εξοπλισμένοι με κάμερες και σετ ακουστικών-μικροφώνου, τα οποία θα πρέπει επίσης να δοκιμαστούν εγκαίρως για να διασφαλιστεί ότι η ποιότητα ήχου και βίντεο είναι αρκετά καλή και δεν υποβαθμίζεται η επικοινωνία. - Η χρήση ακουστικών εξαλείφει την ηχώ, βελτιώνει την ποιότητα του ήχου και βοηθά ώστε να μην αποσπάται η προσοχή του μαθητή από εξωτερικούς θορύβους ή περισπασμούς. Αντίθετα, η χρήση ηχείων δίνει χαμηλότερη ποιότητα ήχου, ενοχλεί τους υπόλοιπους μαθητές και κατά συνέπεια πρέπει να αποφεύγεται. Παιδαγωγική - Η χρήση ακουστικών λειτουργεί ενθαρρυντικά για τους μαθητές, καθώς μειώνει ή εξαλείφει την αίσθηση πίεσης από τους συμμαθητές (peer pressure). - Οι μαθητές πρέπει να ακολουθήσουν μια διαδικασία εξοικείωσης, ώστε να βοηθηθούν οι ντροπαλοί και πιο εσωστρεφείς μαθητές. - Παροχή κινήτρων για αύξηση της συμμετοχής (εξωτερικά κίνητρα), αλλά και συζήτηση με τους μαθητές προκειμένου να ενεργοποιηθούν τα εσωτερικά κίνητρα. Βιβλιογραφία 1. Armstrong-Stassen, Marjorie, Landstrom, Margaret, Lumpkin, Ramona (1998): Students' Reactions to the Introduction of Videoconferencing for Classroom Instruction, The Information Society: An International Journal, 14:2, Develotte, Christine, Guichon, Nicolas, Vincent, Caroline (2010): The use of the webcam for teaching a foreign language in a desktop videoconferencing environment, ReCALL 22(3): Dudeney, Gavin (2000): The Internet and the Language Classroom. A practical guide for teachers., Cambridge University Press. 4. Gerstein, Rachel B. (2000): Videoconferencing in the Classroom, Computers in the Schools, 16:3-4, Herring, C. Susan (ed.) (1996): Computer Mediated Communication: linguistic, social and cross-cultural perspectives, John Benjamins. 6. O Dowd, Robert (ed.) (2007): Online Intercultural Exchange. An Introduction for Foreign Language Teachers., Multilingual Matters Ltd. 7. O Dowd, Robert (2000): Intercultural Learning via Videoconferencing: a pilot Exchange Project, ReCALL 12 (1): 49-61, Cambridge University Press, United Kingdom. 8. Morrison and Oblinger, (2002): in Thurlow, C., Lengel, L., Tomic, A., Computer Mediated Communication: Social Interaction and the Internet. 9. Warschauer, Mark (ed.) (1995): Virtual Connections, Second Language Teaching and Curriculum Center, University of Hawaii. 10. Whyte, Shona (2011): Learning to teach with videoconferencing in primary foreign language classrooms, ReCALL 23(3). pp Ρετάλης, Συμεών (επιμ.) (2005): Οι προηγμένες τεχνολογίες διαδικτύου στην υπηρεσία της μάθησης. Eκδόσεις Καστανιώτη, Αθήνα.\nΤΖΙΩΡΤΖΙΩΤΗ ΕΙΡΗΝΗ. Δεκέμβριος 2009\nΤΖΙΩΡΤΖΙΩΤΗ ΕΙΡΗΝΗ Δεκέμβριος 2009 Πολυμέσα Συνεργατικά συστήματα Κατηγορίες συνεργατικών συστημάτων Συστήματα συνεργασίας Χρονο-χωρική ταξινόμηση Συστήματα υποστήριξης συνεργασίας Ενημερότητα Συνεργατικά\nΔιαδικτυακά μαθήματα Γεωγραφίας και Βιολογίας και εφαρμογή τους στο Γυμνάσιο Αυγείου\nΔιαδικτυακά μαθήματα Γεωγραφίας και Βιολογίας και εφαρμογή τους στο Γυμνάσιο Αυγείου Κάτσενος Ιωάννης Φυσικός M.Sc. Μάρτιος 2011 Προφίλ των μαθητών Το Γυμνάσιο Αυγείου είναι «ιδιαίτερο» Μαθητές με οικογενειακό


Περιφέρεια Νοτίου Αιγαίου: υπογραφή σύμβασης - τι περιλαμβάνουν οι παρεμβάσεις που θα υλοποιηθούν για την ενεργειακή αναβάθμιση του κτιριακού συγκροτήματος Γυμνασίων Σύρου - Go Βήμα\nΠεριφέρεια Νοτίου Αιγαίου: υπογραφή σύμβασης – τι περιλαμβάνουν οι παρεμβάσεις που θα υλοποιηθούν για την ενεργειακή αναβάθμιση του κτιριακού συγκροτήματος Γυμνασίων Σύρου\nΤο έργο αφορά στην κατάταξη των κτιρίων στην κατηγορία Β, από την κατηγορία Δ΄ που βρίσκεται σήμερα. Οι παρεμβάσεις που θα υλοποιηθούν, σύμφωνα με τις συστάσεις του Ενεργειακού Επιθεωρητή, περιλαμβάνουν\nτοποθέτηση φωτοβολταϊκού συστήματος,\nαντικατάσταση φωτιστικών σωμάτων με LED,\nαντικατάσταση των λεβήτων – καυστήρων και κυκλοφορητών με νέου τύπου inventer,\nαντικατάσταση των εξωτερικών κουφωμάτων,\nεγκατάσταση θερμοστατικών κεφαλών στα θερμαντικά σώματα,\nθερμομόνωση δώματος και εγκατάσταση συστήματος ελέγχου BMS.\nΔημόσια έργαΔημόσιες Συμβάσεις ΈργωνΈργαΕργοληπτικές επιχειρήσειςΠεριφέρεια Νοτίου Αιγαίου


«Θεμέλιο» της οικονομίας οι ωκεανοί | Mikrometoxos.gr\n«Θεμέλιο» της οικονομίας οι ωκεανοί\n05.06.2015 12:15 H ενίσχυση της προστασίας των ωκεανών θα μπορούσε να βοηθήσει στην αύξηση των θέσεων εργασίας, των πόρων, αλλά και υπηρεσιών, ξεπερνώντας κατά πολύ το κόστος. Σε αυτό το συμπέρασμα καταλήγει ανάλυση της νέας έρευνας που πραγματοποιήθηκε από τη WWF σε προστατευόμενες θαλάσσιες περιοχές. Η ανάλυση πραγματοποιήθηκε μήνες προτού τα κράτη λάβουν εκείνες τις αποφάσεις που θα καθορίσουν τη μοίρα των ωκεανών για τις επόμενες γενεές. Η ανάλυση αποδεικνύει ότι κάθε δολάριο επένδυσης που δαπανήθηκε για τη δημιουργία των προστατευόμενων περιοχών αναμένεται να τριπλασιαστεί χάρη στην αύξηση των θέσεων εργασίας, της παράκτιας προστασίας και των ιχθυοκαλλιεργειών.\nΟι διεθνείς στόχοι για την προστασία των ωκεανών κυμαίνονται από 10% έως το 2020 μέχρι 30% το 2030. Σήμερα λιγότερο από το 4% των ωκεανών χρήζει προστασίας. Από τις μεγαλύτερες απειλές που αντιμετωπίζουν οι ωκεανοί είναι η υπεραλίευση, η ρύπανση, η ιζηματοποίηση και η καταστροφή των οικοσυστημάτων. Η θέρμανση των υδάτων και η αυξανόμενη oξύνιση, απόρροια της κλιματικής αλλαγής, αναμένεται να έχουν καταστροφικές συνέπειες για τους κοραλλιογενείς υφάλους και άλλα σημαντικά συστήματα των ωκεανών.\nΗδη σήμερα υπάρχουν κάποιες προστατευόμενες περιοχές όπως η Μεσόγειος Θάλασσα, το τρίγωνο των κοραλλιών και η παράκτια Αφρική, σημεία τα οποία δείχνουν πως οι άνθρωποι θα μπορούσαν να επωφεληθούν από την αυξημένη προστασία των ωκεανών. Τέτοιες προστατευόμενες περιοχές στα νησιά Φίτζι υποδεικνύουν ότι μπορούν να περιορίσουν την ένδεια, να ενισχύσουν τις κρατικές δομές και να βοηθήσουν στην καλυτέρευση της ανθρώπινης υγείας και την ισότητα των δύο φύλων.\nΤα μέχρι στιγμής παραδείγματα δείχνουν ότι οι θαλάσσιες προστατευόμενες ζώνες λειτουργούν και η οικονομική ανάλυση δείχνει ότι το αξίζουν. Οι αυξανόμενες επενδύσεις στις προστατευόμενες περιοχές είναι μία καλή επιλογή για τις κοινότητες, τις κυβερνήσεις, τις επιχειρήσεις και τους οικονομικούς οργανισμούς που ενισχύουν την «μπλε οικονομία».\nΗ φετινή χρονιά είναι ιδιαίτερα σημαντική. Τον Σεπτέμβριο θα συναντηθούν εκπρόσωποι των κυβερνήσεων προκειμένου να καθορίσουν μια σειρά στόχων που θα αποτελέσουν μέρος της ατζέντας βιώσιμης ανάπτυξης του Οργανισμού Ηνωμένων Εθνών μετά το 2015. Η ανάλυση της WWF προτείνει η συμφωνία να περιλαμβάνει ισχυρούς στόχους και δείκτες για τους ωκεανούς, αλλά και τη δέσμευση σε μια συνετή πολιτική με συνεχή οικονομική ενίσχυση, εμπόριο και τεχνολογικό πλαίσιο για να αποκαταστήσει και να προστατεύσει τα οικοσυστήματα των ωκεανών. Το παγκόσμιο συνέδριο για το κλίμα τους ερχόμενους μήνες θα βοηθήσει στη σύναψη μιας νέας παγκόσμιας συμφωνίας για την κλιματική αλλαγή και θα αποτελέσει ακόμη μία χρυσή ευκαιρία να δεσμευθούν οι εμπλεκόμενοι ότι θα συμβάλουν με πόρους, δράσεις και ηγεσία στην ωκεάνια υγεία.\nΗ καινούργια ανάλυση για τις θαλάσσιες προστατευόμενες περιοχές βρίσκεται ανάμεσα στην ωκεάνια έρευνα της WWF στην Παγκόσμια Διάσκεψη για τους Ωκεανούς του 2015. Η συμμετοχή του Παγκόσμιου Ταμείου για τη Φύση στην εκδήλωση που οργάνωσε ο Εconomist στην Πορτογαλία υποδεικνύει την ανάγκη προφύλαξης της υγείας των ωκεανών και την οικονομική ευδαιμονία και ότι η προστασία του ωκεάνιου βιοσυστήματος είναι ένα απαραίτητο θεμέλιο για την «μπλε οικονομία».